Summary: سنگاپور میں ایک گاڑی کی ملکیت حاصل کرنے کے لیے موجود سرٹیفیکیٹ کی قیمت ایک لاکھ 46 ہزار ڈالر تک پہنچ گئی ہے۔

گاڑی خریدنے کے لیے دنیا کا سب سے مہنگا ملک سنگاپور جہاں صرف دس لاکھ افراد کے پاس ذاتی گاڑیاں ہیں

دس سالہ سرٹیفیکیٹ آف اینٹائٹلمنٹ ( سی او ای) نظام  سنہ 1990 میں متعارف کروایا گیا تھا تاکہ سڑکوں پر گاڑیوں کی تعداد کو کم کیا جائے۔

سنگاپور میں گاڑیوں کی ملکیت رکھنے والے افراد کے لیے سی او ای سرٹیفیکیٹ حاصل کرنا ضروری ہے۔ ان سرٹیفیکیٹس کی بولی ہر دو ہفتے بعد لگتی ہے اور حکومت ان سرٹیفیکیٹس کی تعداد پر کنٹرول رکھتی ہے۔

ٹیکس اور برآمدات پر بھاری ڈیوٹی کے باعث سنگاپور اب گاڑی خریدنے کے لیے دنیا کا سب سے مہنگا ملک بن گیا ہے۔

مثال کے طور پر ٹویوٹا کیمری ہائبرڈ کی سنگاپور میں قیمت ڈھائی لاکھ سنگاپوری ڈالرز ہیں جس میں سرٹیفیکیٹ اور ٹیکسز کی قیمت بھی شامل ہوتے ہیں۔ یہ امریکہ میں اس گاڑی کی قیمت سے چھ گنا زیادہ ہے۔

چھوٹی گاڑیوں، موٹرسائیکلز اور کمرشل گاڑیوں کے لیے مختلف سرٹیفکیٹ ہوتے ہیں۔ سرٹیفیکیٹ کی قیمت عالمی وبا کے باعث لگنے والے لاک ڈاؤنز کے خاتمے کے بعد سے ہر ماہ بڑھ رہی ہیں۔

اس سرٹیفیکیٹ کی کسی گاڑی کے لیے سب سے کم قیمت ایک لاکھ چار ہزار ہے جو سنہ 2020 کے بعد سے تین گنا ہو چکی ہے۔ تب عالمی وبا کے باعث نئی گاڑیاں خریدنے کا رجحان بہت کم تھا۔

’ڈرامہ کوئین‘ پوڈکاسٹ میں سنیے وہ باتیں جنہیں کسی کے ساتھ بانٹنے نہیں دیا جاتا

قسطیں

مواد پر جائیں

سرٹیفیکیٹس کی ’اوپن‘ کیٹیگری جس پر کوئی پابندیاں نہیں اور اسے کسی بھی گاڑی کے لیے استعمال کیا جا سکتا ہے، کی قیمت بھی ریکارڈ ایک لاکھ 52 ہزار ڈالر پر پہنچ چکی ہے۔

ٹویوٹا بورنیو موٹرز کی ایلائس چینگ نے بی بی سی کو بتایا کہ انھیں گاڑیوں کی طلب میں اضافے کے باعث سرٹیفیکیٹ کی قیمت میں اضافے کے بارے میں علم تھا۔

وہ کہتی ہیں کہ ’جب بھی ہمارے پاس لگژری گاڑیاں آتی ہیں تو خریداروں کی قطاریں لگ جاتی ہیں۔‘

سنگاپور ایک چھوٹا ملک ہے لیکن یہ اکثر درجہ بندیوں میں  دنیا کے سب سے زیادہ کروڑ پتی اشخاص والا ملک ہوتا ہے تاہم سنگاپور کے عام شہری کی اوسط سالانہ تنخواہ 70 ہزار ڈالر ہے اس لیے سرٹیفیکیٹ کی خریداری کی استطاعت رکھنا مشکل ہو گیا ہے۔

حکومت چاہتی ہے کہ زیادہ سے زیادہ شہر پبلک ٹرانسپورٹ استعمال کریں جو دنیا میں سب سے بہترین ٹرانسپورٹ کا نظام تصور کیا جاتا ہے۔

گذشتہ برس 60 ارب سنگاپوری ڈالرز ملک کے ریل نیٹ ورک کے نظام کو اگلے دس برس تک جدید کرنے کے لیے مختص کیا گیا تھا۔

سنگاپور کی آبادی پچپن لاکھ ہے اور یہاں صرف دس لاکھ افراد کے پاس ذاتی گاڑیاں ہیں۔

نئے سرٹیفیکیٹس کی دستیابی کا مطلب یہ ہے کہ کتنی پرانی گاڑیوں کو سڑک سے اتارا جا سکتا ہے۔


Summary: 18 سال پہلے 2005 میں انڈیا کے شہر پٹیالہ میں ایک قتل سے پورا علاقہ چونک گیا تھا جب ایک جج کو ایک خاتون ڈاکٹر نے اس لیے قتل کر دیا کیونکہ اس نے خاتون ڈاکٹر سے شادی کی تجویز کو مسترد کر دیا تھا۔

جب شادی سے انکار پر خاتون ڈاکٹر نے اُجرتی قاتل کی مدد سے ایک جج کو قتل کروایا

لگ بھگ 18 سال پہلے اکتوبر 2005 میں انڈیا کے شہر پٹیالہ میں ایک قتل سے پورا علاقہ چونک گیا تھا جب ایک جج کو ایک خاتون ڈاکٹر نے اس لیے قتل کر دیا کیونکہ اس نے خاتون ڈاکٹر سے شادی کی تجویز کو مسترد کر دیا تھا۔

اس کیس نے پٹیالہ کے وکلا میں بھی اتنا غصہ پیدا کیا کہ اس وقت کوئی وکیل اس لیڈی ڈاکٹر کا کیس لڑنے کو تیار نہیں تھا۔ بعد میں تحقیقات سے پتہ چلا کہ دونوں ایک دوسرے کی محبت میں گرفتار تھے۔

قتل کے چند دن بعد لیڈی ڈاکٹر کو ایک اور ساتھی ملزم منجیت سنگھ کے ساتھ گرفتار کیا گیا اور عمر قید کی سزا سنائی گئی۔

اس واقعے کے 18 سال بعد اس خاتون ڈاکٹر نے عدالت سے سزا میں کمی اور رہائی کی درخواست کی ہے۔

پنجاب اور ہریانہ ہائیکورٹ نے اس سلسلے میں ریاستی حکومت کو ہدایات جاری کی ہیں۔ لیکن اس سارے معاملے میں جانے سے پہلے اس سنسنی خیز واقعے پر ایک نظر ڈالتے ہیں۔

سنہ 2005 میں اکتوبر کا مہینہ تھا۔ ڈاکٹر رودیپ کور کی عمر اُس وقت 41 سال تھی اور وہ پٹیالہ میں ایک ہسپتال چلاتی تھیں۔

پنجاب کے سابق وزیر اعلیٰ کیپٹن امریندر سنگھ کی رہائش گاہ کے قریب ایک ہائی سکیورٹی پولو گراؤنڈ زون واقع ہے۔ اس پولو گراؤنڈ میں 13 اکتوبر 2005 کو وجے سنگھ رات کے کھانے کے بعد چہل قدمی کر رہے تھے۔ بعد میں یہیں سے ان کی لاش ملی۔

اس کی سکی تحقیقات میں پتہ چلا کہ ڈاکٹر رودیپ کور نے منجیت سنگھ نامی شخص کو جج کا قتل کرنے کے لیے 5 لاکھ روپے کی پیشکش کی تھی اور بطور ایڈوانس اسے 50 ہزار روپے دیے گئے تھے جبکہ باقی پیسے ’کام‘ کے بعد دینے کا وعدہ کیا گیا تھا۔

منجیت نے جج کے جسم پر مجموعی طور پر تلوار سے 25 وار کیے اور پھر فرار ہو گیا۔ وجے سنگھ کی موقع پر ہی موت ہو گئی۔ قتل کے بعد منجیت نے تلوار کو ایک نہر میں پھینک دیا اور پھر رودیپ کور کے گھر جا کر باقی ساڑھے چار لاکھ روپے وصول کیے۔

اس قتل کے بعد پٹیالہ کے وکلا نے اس بہیمانہ قتل نامزد ملزمہ کے کیس کی پیروی کرنے سے انکار کر دیا۔

وکلا کی جانب سے ملزمہ کی نمائندگی کرنے سے انکار کرنے کے بعد پنجاب اور ہریانہ ہائیکورٹ کے حکم پر کیس کو ضلعی عدالتوں میں منتقل کر دیا گیا۔

انھوں نے کہا کہ اس پالیسی کے مطابق ایک خاتون ہونے کے ناطے ان کو جلد رہائی کے لیے 8 سال اصل قید اور 12 سال قید کی سزا بھگتنی تھی جبکہ رودیپ کور 17 سال سے زیادہ کی سزا کاٹ چکی ہیں۔

اس سے اتفاق کرتے ہوئے، عدالت نے ڈاکٹر رودیپ کو عبوری ضمانت دینے کا حکم دیا جبکہ ریاستی حکومت کو حکم دیا کہ وہ جلد رہائی کی درخواست پر غور کرے۔ اب پنجاب حکومت کو رودیپ کور کے مطالبے پر فیصلہ کرنا ہے۔


Summary: دھوکہ دہی کے اس مقدمے کی سماعت کا احوال جو  ثابت ہو گیا تو سابق صدر ’ٹرمپ ٹاور‘ سمیت کئی قیمتی جائیدادوں سے محروم ہو سکتے ہیں۔

اس مقدمے کی سماعت کا احوال جو ثابت ہوا تو صدر ٹرمپ قیمتی جائیدادوں سے محروم ہو سکتے ہیں

امریکہ کے سابق صدر ڈونلڈ ٹرمپ نے دھوکہ دہی کے مقدمے کی سماعت کے دوران کمرہ عدالت میں اس کیس کی سماعت کرنے والے جج اور پراسیکیوٹر کو شدید تنقید کا نشانہ بنایا ہے۔

یاد رہے کہ اگر دھوکہ دہی کا یہ مقدمہ ثابت ہو گیا تو سابق صدر کی بڑی کاروباری سلطنت کو خطرہ لاحق ہو سکتا ہے۔

امریکہ میں سوموار کو ہونے والی اس سماعت میں صدر ٹرمپ رضاکارانہ طور پر شامل ہوئے تھے۔ وہ نیلے رنگ کے سوٹ میں ملبوس تھے اور کمرہ عدالت میں داخل ہوتے ہی انھوں نے اپنے خلاف مقدمہ دائر کرنے والے پراسیکیوٹر کو مکمل طور پر نظر انداز کیا اور اس کے سامنے سے گزر گئے۔

اس دیوانی مقدمے میں سابق صدر، ٹرمپ آرگنائزیشن، ٹرمپ کی کمپنیوں کے متعدد ایگزیکٹیوز اور صدر ٹرمپ کے کے دو بچے، ڈونلڈ جونیئر اور ایرک، ملزمان ہیں۔ ان افراد اور اداروں پر دھوکہ دہی، کاروباری ریکارڈ میں جعل سازی، جھوٹے مالیاتی گوشوارے جاری کرنے اور سازش کا الزام ہے۔

سماعت کے دوران جب جج آرتھر اینگورون ریمارکس دیتے تو سابق صدر کبھی کبھار ان کی طرف دیکھ لیتے تھے۔

اس سے چند لمحے پہلے کمرۂ عدالت کے باہر ڈونلڈ ٹرمپ بلند آواز میں میڈیا کے نمائندوں سے بات کر رہے تھے تو ان کی آواز کمرہ عدالت میں گونچ رہی تھی اور اسی دوران انھوں نے اس کیس کی سماعت کرنے والے جج کو ’بدمعاش جج‘ کہہ کر بھی پکارا۔

میڈیا نمائندوں کے سامنے ٹرمپ کی جانب سے کیے گئے ذاتی حملوں کے بعد مبصرین کو کمرۂ عدالت میں کشیدگی کی توقع تھی لیکن اس کیس سے منسلک تینوں بڑی شخصیات، صدر ٹرمپ، کیس کی سماعت کرنے والے جج اور پراسیکیوٹر، کا ایک دوسرے سے براہ راست کم ہی سامنا ہوا۔

جب استغاثہ نے اپنا مقدمہ پیش کیا تو صدر ٹرمپ زیادہ تر خاموش رہے، البتہ سماعت کے دوران وہ کبھی کبھار اپنی قانونی ٹیم سے سرگوشی کرتے رہے۔

ان کی ٹیم نے صدر ٹرمپ اور دیگر ملزمان پر جان بوجھ کر اور مسلسل دھوکہ دہی کا الزام لگاتے ہوئے کارروائی شروع کی اور کہا کہ یہ سب کرنے سے صدر ٹرمپ کو 100 ملین ڈالر کا فائدہ ہوا۔

گذشتہ ہفتے جج اینگورون نے مقدمے کے مرکزی دعوے میں مسٹر ٹرمپ کے خلاف فیصلہ سنایا تھا، جس میں کہا گیا کہ انھوں نے بینکوں سے قرضے حاصل کرنے کے لیے اپنی جائیدادوں کی مالیت کو بڑھا چڑھا کر پیش کیا۔

انھوں نے کہا کہ ریل سٹیٹ ایک فلیکسیبل شعبہ ہے اور اُن کی جائیدادیں ’مونا لیزا‘ کی طرح نادر تھیں (یعنی بہت قیمتی تھیں) اور انھیں ریزورٹ کی فروخت سے کم از کم ایک ارب ڈالر مل سکتے ہیں۔

اس بات کا بھی امکان ہے کہ مسٹر ٹرمپ کچھ ایسی جائیدادیں کھو سکتے ہیں جو ان کے برانڈ کا چہرہ ہے۔


Summary: یہ معاملہ جنوبی انڈیا کی ریاست کیرالہ کا ہے جہاں ہائیکورٹ کے جج نے ناچاقی کی وجہ سے الگ رہنے والے والدین کے بچے کا نام طے کیا کیوں کہ ماں اور باپ میں کسی ایک نام پر اتفاق نہیں ہو رہا تھا۔

نام رکھنے کا مقدمہ: بچے کو ماں کی پسند کا نام دیا جائے، انڈین عدالت کا فیصلہ

ان کا کہنا تھا کہ ’بچے کے لیے نام کی عدم موجودگی بچے کی فلاح یا بہترین مفادات کے لیے موزوں نہیں ہے۔ بچے کی فلاح کا تقاضا ہے کہ اسے ایک نام دیا جائے۔ والدین کے درمیان مسلسل جھگڑے بھی بچے کے مفاد میں اچھے نہیں ہوتے۔‘

عدالت نے اپنے فیصلے میں بچے کی والدہ کے تجویز کردہ نام کو ترجیح دیتے ہوئے ولدیت پر کوئی تنازع نہ ہونے کے باعث یہ حکم بھی دیا کہ والد کا نام بھی بچے کے نام میں شامل کیا جائے۔

واضح رہے کہ بچے کے والد اسکا کا نام ’پدما‘ رکھنا چاہتے تھے۔ تاہم جج نے فیصلہ دیا کہ بچے کا نام ’پُنیہ‘ رکھا جائے، جو کہ اس کی والدہ کی جانب سے تجویز کیا گیا تھا، اور ساتھ میں کہا کہ باپ کے نام کی کنیت دی جائے۔

یہ معاملہ عدالت کے سامنے اس وقت آیا جب ناچاقی کے سبب الگ رہنے والی خاتون نے ایک درخواست دائر کی کہ وہ اپنے بچے کا نام درج نہ ہونے کے باعث پریشانی کا شکار ہیں۔

واضح رہے کہ انڈین قوانین کے تحت بچے کی پیدائش کے بعد ایک خاص مدت تک نام کے بغیر سرٹیفیکیٹ جاری ہو سکتا ہے لیکن جب بچے کی والدہ نے نام رجسٹر کروانے کی کوشش کی تو پیدائش اور اموات کا ریکارڈ رکھنے والے رجسٹرار نے اصرار کیا کہ نام کے اندراج کے لیے دونوں والدین کو درخواست دینا ہوگی۔

طالب علم نے اپنے امتحانات سے قبل حکام کو نام کی تبدیلی کے لیے درخواست دی تھی لیکن یہ تبدیلی امتحان سے متعلق حکام کے ریکارڈ میں ظاہر نہیں ہوئی اور انھیں نئے نام کے ساتھ مارک شیٹ نہیں دی گئی۔

2022 میں کیرالہ ہائیکورٹ میں زیر سماعت ایک اور مقدمے میں جج نے پیدائش کے سرٹیفکیٹ اور دیگر دستاویزات میں ماں کا نام شامل کرنے کے حق کو تسلیم کیا تھا۔

اس مقدمے میں درخواست گزار، جن کی پیدائش کے وقت انکی والدہ غیر شادی شدہ تھیں، اور ان کی والدہ نے عدالت سے رجوع کیا تھا۔ نیوز پورٹل ’بار اینڈ بنچ‘ کے مطابق عدالت نے اپنے فیصلے میں کہا تھا کہ ’اس ملک میں عصمت دری کا شکار ہونے والے بچے اور غیر شادی شدہ ماؤں کے بچے ہیں۔ ان کی پرائیویسی، وقار اور آزادی کے حق کو کسی بھی اتھارٹی کے ذریعہ کم نہیں کیا جا سکتا۔‘

واضح کر دیں کہ 2015 میں انڈیا کی سپریم کورٹ نے میونسپل اداروں کو ہدایت کی تھی کہ وہ شادی سے پہلے پیدا ہونے والے بچوں کے لیے پیدائش کا سرٹیفکیٹ جاری کرتے وقت باپ کے نام پر اصرار نہ کریں بلکہ صرف ماں کا نام درج کریں۔


Summary: سپریم کورٹ کے وکیل نتن میش رام کہتے ہیں کہ ’اس کا سب سے زیادہ اثر قبائلی معاشرے پر پڑے گا، کیوں کہ زیادہ معاملات انھیں علاقوں سے رپورٹ ہو رہے ہیں جہاں 16 سے 18 سال کے بچے رضامندی سے جنسی تعلق قائم کر رہے ہیں، لیکن ان پر پوکسو کا الزام لگایا جا رہا ہے۔ قبائلی معاشرے میں جنسی تعلقات کے بارے میں زیادہ ممانعت نہیں ہے۔‘

انڈیا میں سیکس کے لیے ’رضامندی کی عمر‘ پر بحث دوبارہ کیوں شروع ہوئی؟

سپریم کورٹ کے وکیل نتن میش رام کا کہنا ہے کہ ’آئی پی سی میں مردوں کو کچھ تحفظ دیا گیا ہے۔ اگر لڑکی کی عمر 16 سال سے زیادہ ہے تو رضامندی ثابت کی جا سکتی ہے جبکہ پوکسو میں اس کی کوئی جگہ نہیں ہے۔‘

ان کے مطابق ’ایسا اس لیے ہو رہا ہے کیونکہ ملک میں ایک بار پھر یہ بحث چل رہی ہے کہ ’کیا جنسی تعلق کے لیے رضامندی کی عمر 18 سال سے کم کر کے 16 سال کر دینی چاہیے؟‘

عدالت نے لا کمیشن سے بھی اپیل کی تھی کہ وہ ان معاملات میں پوکسو ایکٹ میں ترمیم تجویز کرے جہاں لڑکی کی عمر 16 سال سے زیادہ ہے اور اس نے رضامندی سے جنسی تعلق قائم کیا ہے۔

اس کے ساتھ ہی عدالتوں کو صوابدیدی اختیارات کے حصول کی بھی اہم تجویز دی گئی ہے۔ اس کا مطلب یہ ہے کہ ایسے معاملات میں جہاں لڑکی کی عمر 16 سال سے زیادہ ہے اور اس نے رضامندی سے جنسی تعلق قائم کیا ہے، عدالت پی او سی ایس او کے تحت کم سے کم سزا کی شق کو ختم کر سکتی ہے۔

سپریم کورٹ کی وکیل کامنی جیسوال کہتی ہیں کہ ’لا کمیشن نے پوکسو ایکٹ میں استثنیٰ شامل کرنے کی بات کی ہے۔ اگر کسی معاملے میں لڑکی کی عمر 16 سے 18 سال کے درمیان ہو اور یہ ثابت ہو جائے کہ جنسی تعلقات رضامندی سے ہوئے تھے تو عدالت اسے ریپ کے زمرے سے خارج کر سکتی ہے۔‘

رپورٹ میں کہا گیا ہے کہ ’استثنیٰ صرف ان معاملات میں استعمال کیا جانا چاہیے جہاں بچے اور ملزم کے درمیان عمر کا فرق تین سال سے زیادہ نہ ہو اور یہ بھی دیکھا جائے کہ ملزم کی پہلے سے کوئی مجرمانہ تاریخ نہ ہو۔‘

کمیشن نے کہا کہ ’اگر 16 سال سے زیادہ عمر کے معاملات میں رضامندی سے جنسی تعلق قائم کیا گیا ہے اور واقعے کے بعد متاثرہ بچے کے سماجی یا ثقافتی پس منظر میں تبدیلی آئی ہے، یا اگر بچے کو غیر قانونی یا فحش کاموں کے لیے استعمال کیا گیا ہے تو سزا معاف نہیں کی جانی چاہیے۔‘

سپریم کورٹ کے وکیل نتن میش رام کہتے ہیں کہ ’اس کا سب سے زیادہ اثر قبائلی معاشرے پر پڑے گا، کیونکہ زیادہ تر کیسز انھیں علاقوں سے رپورٹ ہو رہے ہیں جہاں 16 سے 18 سال کے بچے رضامندی سے جنسی تعلق قائم کر رہے ہیں، لیکن ان پر پوکسو کا الزام لگایا جا رہا ہے۔ قبائلی معاشرے میں جنسی تعلقات کے بارے میں زیادہ ممانعت نہیں ہے۔‘

نتن میش رام کہتے ہیں کہ ’یہ انڈیا کی محدود سوچ اور صنفی امتیازی سوچ کا نتیجہ ہے کیونکہ اس میں جنسی پاکیزگی بہت اہم ہے۔ یہ شادی سے پہلے اس پاکیزگی کو برقرار رکھنے کا ایک طریقہ ہے، تاکہ کوئی بھی لڑکی 18 سال سے پہلے جنسی تعلق قائم نہ کرسکے۔‘


Summary: یوری گاروسکی نے بیلاروس میں ایک ہٹ سکواڈ کا حصہ ہونے کا اعتراف کیا تھا، جس نے ملک کی اپوزیشن کے اہم ارکان کو جبری طور پر لاپتہ کر دیا تھا۔ لیکن اس اعتراف کے باوجود انھیں سزا نہیں ہوئی۔

سیاستدانوں کو اغوا کرنے والے ’ہِٹ سکواڈ‘ کا رُکن جسے اعترافِ جرم کے باوجود بری کر دیا گیا

یوری گاروسکی نے بیلاروس میں ایک ’ہٹ سکواڈ‘ کا حصہ ہونے کا اعتراف کیا تھا۔ یہ وہ سکواڈ تھا جس نے ملک کی اپوزیشن کے اہم رہنماؤں کو جبری طور پر لاپتہ کر دیا تھا لیکن اس اعتراف کے باوجود انھیں سزا نہیں ہوئی اور عدالت نے انھیں بری کر دیا۔

جج نے اپنے فیصلے میں لکھا کہ ان جبری گمشدگیوں اور قتل کے پیچھے بیلا روسی حکام کی ملی بھگت بھی شامل ہے۔ تاہم جج کے مطابق عدالت کو شک سے بالاتر ثبوتوں کے ساتھ اس بات پر مطمئن نہیں کیا جا سکا کہ یوری گاروسکی اس مقدمے میں مجرم ہیں۔

انھیں شاید یہ امید تھی کہ تشہیر سے انھیں کچھ تحفظ بھی مل سکے گا کیونکہ ایک برس قبل وہ بیلاروس میں ایک کار حادثے کے بعد ملک چھوڑ کر چلے گئے تھے۔ اس حادثے کے بعد وہ دو ہفتے تک کوما میں رہے تھے۔ ابھی بھی وہ ایک چھڑی کے سہارے چلتے ہیں اور ان کا خیال ہے کہ یہ حادثہ انھیں جان سے مارنے کی کوشش تھی۔

اس مقدمے سے جڑے ہوئے کرداروں کے لیے یوری گاروسکی کی کہانی سچ کے قریب تھی۔ دو جبری طور پر لاپتہ کیے گئے بیلا روسی اشخاص کی بیٹیوں نے سوئس وکلا کے کے ذریعے اقوام متحدہ کے کنونشن کے تحت ٹرائل شروع کرنے کی درخواست کی ہے۔

لیکن انھوں نے اغوا اور تشدد میں براہ راست ملوث ہونے کا اعتراف کیا۔ ان کے مطابق انھوں نے وکٹر گونچار کا منھ زمین پر پٹخ دیا تھا۔

عدالت میں یوری گاروسکی نے وہی بات دہرائی جو انھوں نے 2020 میں انھیں بتائی تھی کہ ان کے والد کو ہتھکڑیاں لگا کر اغوا کیا گیا تھا اور پھر پیٹھ میں دو گولیاں ماری گئی تھیں، جن سے ان کی موت واقع ہو گئی۔

جب جج نے بیلاروس کے اس سابق فوجی سے پوچھا کہ انھوں نے حکم پر عمل کرنے سے انکار کیوں نہیں کیا تو یوری گاروسکی نے کہا کہ وہ بھی دیگر حکم نہ ماننے والوں کی طرح جان سے ہی مار دیے جاتے۔

انھوں نے اصرار کیا کہ اصل بندوق بردار بیلاروس میں بدنام زمانہ ایس او بی آر سپیشل فورسز یونٹ کا سربراہ دیمتری پاؤلیچینکو تھا۔ انھوں نے مختصر طور پر حراست میں لیے گئے کمانڈر کو صدر الیگزینڈر لوکاشینکو کے ذاتی احکامات پر حراست سے رہا کر دیا تھا۔

یوری گاروسکی نے انکشاف کیا کہ وکٹر گونچار کا ایک پیر غائب تھا۔ زیادہ تفصیلات میں جائے بغیر انھوں نے بتایا کہ انھوں نے انھیں دفناتے ہوئے دیکھا کہ ان کا ایک پاؤں نہیں ہے۔

لیکن جج نے ان کے سابقہ دعوے پر کان دھرا جس میں انھوں یہ یہ کہا تھا کہ یہ قتل چودھویں کی رات کو کیا گیا تھا۔ یہ دعویٰ درست نہیں تھا۔ یوری گاروسکی اب یہ کہتے ہیں کہ گاڑی کی ہیڈلائٹس کے ذریعے کرائم سین کو روشن کیا گیا تھا۔


Summary: صوبہ بلوچستان کے شہر مستونگ میں عید میلاد النبی کے جلوس میں ہونے والے ایک دھماکے کے نتیجے میں کم از کم 52 افراد ہلاک جبکہ درجنوں زخمی ہوئے ہیں۔ بی بی سی نے ایسے متعدد افراد سے بات کی ہے جو اس جلوس میں موجود تھے۔

مستونگ حملے میں 52 ہلاک، درجنوں زخمی: ’قیامت کا منظر تھا، لاشیں اور زخمی ایک دوسرے کے اُوپر پڑے تھے‘

یہ کہنا ہے بلوچستان کے ضلع مستونگ میں ہونے والے دھماکے کے ایک عینی شاہد برکت علی کا۔ مستونگ شہرمیں کوڑا خان روڈ پر واقع مدینہ مسجد کے سامنے لوگ عید میلاد النبی کے سلسلے میں نکلنے والے ایک جلوس میں شرکت کے لیے اکھٹے ہو رہے تھے جب زوردار دھماکہ ہوا۔

مستونگ کے ڈسٹرکٹ ہیلتھ آفیسر ڈاکٹر رشید محمدشہی نے بتایا کہ دھماکے میں 52 افراد ہلاک جبکہ 70 سے زائد زخمی ہوئے ہیں۔

مستونگ سے تعلق رکھنے والے برکت علی اُن لوگوں میں شامل تھے جو کہ عیدمیلاد النبی کی جلوس میں شرکت کے لیے مدینہ مسجد پہنچے تھے۔

وہ خود تو اس دھماکے کے نتیجے میں محفوظ رہے تاہم جائے وقوعہ سے زخمیوں اور ہلاک ہونے والوں کو ایمبولینسوں میں منتقل کرنے کے دوران اُن کے کپڑے  خون آلود ہو گئے جبکہ وہ غم کی شدت سے نڈھال تھے۔

بی بی سی سے بات کرتے ہوئے ان کا کہنا تھا کہ وہ دھماکے کی جگہ سے کچھ فاصلے پر تھے اسی لیے وہ بچ گئے لیکن وہاں جو حالات تھے وہ بالکل ناقابل بیان تھے۔

اس واقعے کے حوالے سے سامنے آنے والی ایک ویڈیو میں دیکھا جا سکتا ہے کہ درجنوں افراد عید میلاد النبی کے جلوس کا حصہ ہیں۔ جلوس میں موجود گاڑی پر نعتیہ کلام بلند آواز سے چل رہا تھا جبکہ بہت سے شرکا کے ہاتھوں میں جھنڈے تھے۔ اسی دوران ایک زوردار دھماکہ ہوتا ہے اور انسانی اعضا فضا میں بلند ہوتے ہیں۔ بی بی سی اس ویڈیو کی آذادانہ  تصدیق نہیں کر سکا ہے۔

انھوں نے بتایا کہ جو لوگ اس واقعہ میں ہلاک ہوئے ہیں ان میں سے 10 کے قریب ان کے رشتہ دار ہیں۔

جن زخمیوں کو ٹراما سینٹر لایا گیا تھا ان میں جامعہ مدینہ کے مدرس مولانا شیر احمد حبیبی بھی شامل تھے۔ انھوں نے بی بی سی کو بتایا کہ عید میلاد النبی کا جلوس بڑی دھوم دھام کے ساتھ اپنی منزل کی جانب روانہ ہونے والا تھا جب دھماکہ ہوا۔ ہمارے ساتھی درود کا ورد کرتے ہوئے اس دنیا سے چلے گئے۔‘

انھوں نے کہا کہ بہت زیادہ دور ہونے کی وجہ سے وہ تو محفوظ رہے لیکن جلوس میں ہونے کی وجہ سے ان کے دو بھائی اس میں زخمی ہوئے۔

بلوچستان کے نگراں وزیر داخلہ میر زبیر جمالی نے سول ہسپتال کے ٹراما سینٹر میں میڈیا کے نمائندوں سے بات کرتے ہوئے اس واقعے کی مذمت کی۔ ان کا کہنا تھا کہ دھماکے بارے میں تحقیقات جاری ہیں لیکن غالب امکان یہی ہے کہ یہ ایک خود کش دھماکہ تھا۔

ضلٰع مستونگ میں رواں مہینے جمیعت العلمائے اسلام (ف) کے رہنما حافظ حمداللہ پربم حملہ ہوا تھا جس میں حافظ حمداللہ سمیت 13افراد زخمی ہوئے تھے۔ جبکہ مستونگ کے علاقے کانک میں 2018 کے عام انتخابات سے قبل بھی ایک بڑا دھماکہ ہوا تھا جس میں نوابزادہ سراج رئیسانی سمیت 125سے زائد افراد ہلاک اور بہت بڑی تعداد میں لوگ زخمی ہوئے تھے۔


Summary: بی بی سی کو دیے گئے ایک انٹرویو میں نگران وزیراعظم انوار الحق کاکٹر نے کہا ہے کہ سابق وزیر اعظم نواز شریف کے پاکستان واپس آنے کی صورت میں ممکنہ گرفتاری اور جیل بھیجنے جیسے معاملات پر حکومت نے وزارت قانون سے رائے طلب کر لی ہے اور اگر چیئرمین تحریک انصاف کو عدالتوں سے کوئی ریلیف نہ ملا تو  پھر ’بدقسمتی سے عمران خان کو نتائج کا سامنا کرنا پڑے گا۔‘

نواز شریف کے معاملے پر وزارت قانون سے رائے مانگی ہے، عمران خان کا مقابلہ فوج سے نہیں ریاست سے ہے: انوار الحق کاکڑ

پاکستان کے نگراں وزیرِ اعظم انوارالحق کاکڑ نے کہا ہے کہ مسلم لیگ ن کے قائد نواز شریف کی وطن واپسی کے معاملے میں حکومت چاہتی ہے کہ قانون اپنا راستہ اختیار کرے اور سابق وزیر اعظم کی ممکنہ گرفتاری اور جیل بھیجنے کے بارے میں حکومت نے وزارت قانون سے رائے بھی طلب کی ہے۔

بی بی سی اُردو کو دیے گئے انٹرویو میں انوار الحق کاکڑ کا یہ بھی کہنا تھا کہ پاکستان کی موجودہ صورتحال میں لگ رہا ہے کہ تحریک انصاف کے سربراہ عمران خان کا مقابلہ فوج سے نہیں بلکہ ریاست سے ہے۔

اقوام متحدہ میں جنرل اسمبلی سے خطاب کے بعد پاکستان واپسی سے قبل لندن میں قیام کے دوران بی بی سی اردو سے گفتگو میں نگران وزیراعظم نے جہاں پاکستان کے آئندہ عام انتخابات کو غیر جانبدارانہ اور منصفانہ بنانے جیسے موضوعات پر سوالات کے جواب دیے وہیں نواز شریف کی پاکستان واپسی اور عمران خان کو درپیش قانونی مشکلات پر بھی بات کی۔

نگران وزیر اعظم نے کہا کہ انھوں نے وزارت قانون سے اس بارے میں رائے لی ہے کہ جب نواز شریف واپس آئیں گے تو قانون کے مطابق (ان کے تئیں) نگراں حکومت کا انتظامی رویہ کیا ہونا چاہیے۔

نگراں وزیراعظم کا کہنا تھا کہ اگر عدالتوں سے کوئی ریلیف نہ ملا تو  پھر ’بدقسمتی سے عمران خان کو ان نتائج کا سامنا کرنا پڑے گا۔‘

یاد رہے کہ سابق وزیر اعظم نواز شریف نومبر 2019 میں اپنی سزا کے دوران قید میں خون میں پلیٹلیٹس کی مقدار کم ہو جانے کی وجہ سے جیل سے ہسپتال منتقل کر دیے گئے تھے۔ میڈیا میں اُن کی صحت کے بارے میں شدید تحفظات کا خدشہ ظاہر کیا تھا جبکہ طبی ماہرین نے ان کی خرابیِ صحت کی تصدیق کی تھی جس پر حکومت نے انھیں علاج کرانے کے لیے ملک سے باہر جانے کی اجازت دی تھی۔

انتخابات میں حکومت کی غیرجانبداری کو یقینی بنانے کے حوالے سے پوچھے گئے ایک سوال کے جواب میں نگران وزیر اعظم نے کہا کہ ’پاکستان تحریک انصاف کے ساتھ قطعاً کوئی سختی نہیں برتی جائے گی۔ ہاں اُن لوگوں کے ساتھ قانون کے مطابق ضرور نمٹا جائے گا جو منفی سرگرمیوں میں ملوث پائے گئے ہیں اور وہ مخصوص افراد ہیں جو پچیس کروڑ کی آبادی میں پندرہ سو، دو ہزار  بنتے ہوں گے، اُن کو پاکستان تحریک انصاف سے جوڑنا کوئی منصفانہ تجزیہ نہیں ہو گا۔‘

انوار الحق کاکڑ نے واضح کیا کہ اگر کوئی ایک سیاسی رہنما انتخابات میں حصہ نہیں لے پاتا تو اس سے بحران پیدا ہو یا نہ ہو، یہ نگراں حکومت کا مسئلہ نہیں کیونکہ ’ہمارا مقصد بحران روکنا یا پیدا کرنا نہیں، قانون کے تحت ہمارا کردار الیکشن کروانا ہے۔۔۔ اگر الیکشن کے نتیجے میں بحران پیدا ہوتا ہے تو یہ پورے معاشرے اور ریاست کا معاملہ ہے، نگراں حکومت کا نہیں۔‘


Summary: انڈیا کی جنوبی ریاست میں چھوٹی انگلی کے سائز کے کیلے اپنے منفرد ذائقے اور خوشبو کے لیے بہت مقبول ہیں۔ ان کیلوں کو مقامی تمل زبان میں مدٹی کیلے کہا جاتا ہے۔

’مدٹی‘: انگلی کے برابر مگر شہد جیسے میٹھے کیلے جن کی خوشبو سے ’سارا شہر مہکتا‘ ہے

انڈیا کی جنوبی ریاست میں چھوٹی انگلی کے سائز کے کیلے اپنے منفرد ذائقے اور خوشبو کے لیے بہت مقبول ہیں۔ ان کیلوں کو مقامی تمل زبان میں ’مدٹی‘ یا ’مٹی‘ کیلے کہا جاتا ہے۔

انھوں نے مزید کہا کہ 'میں نے اپنے بچپن میں پہاڑی علاقوں سے مدٹی نسل کے کیلے فروخت کے لیے لاتے ہوئے دیکھے ہیں، جوں جوں دکانوں میں لٹکے ہوئے مدٹی کیلے کے گچھے پکتے جاتے پورا قصبہ اس کی خوشبو سے مہکنے لگتا تھا۔‘

پہاڑی علاقوں میں کیمیائی کھادوں کے استعمال کے بغیر اُگائے جانے والے مدٹی کیلے کا ذائقہ اور اس کی خوشبو منفرد ہے۔ مدٹی کیلے کی ایک ڈال میں کیلوں کے چار یا پانچ گچھے ہوتے ہیں اور ہر گچھے میں درجن کے لگ بھگ کیلے ہوتے ہیں۔

اس کتاب میں بتایا گیا کہ نایاب قسم کے مدٹی کیلے صرف ناگرکوئل کے قریب ’جنوبی تراونکور‘ کی پہاڑیوں میں اُگتے ہیں۔ (کیرالہ کے ساتھ کنیا کماری ضلع کے حصوں کو لسانی خطوط پر ریاستوں کی تقسیم سے پہلے جنوبی تراونکور کہا جاتا تھا۔)

انھوں نے مدٹی کیلے کے بارے میں مزید کہا کہ ’مغربی گھاٹ کے پہاڑی علاقوں میں زیادہ بارشوں اور زرخیز مٹی کی وجہ سے کنیا کماری ضلع میں اُگائے جانے والے مدٹی پھل کا ذائقہ اور خوشبو منفرد ہے، لیکن اگر اسی مدٹی کیلے کو دوسرے علاقوں میں اگایا جائے تو ذائقہ اور خوشبو نہیں ویسی نہیں ہوتی۔‘

اس کے ساتھ انھوں نے یہ بھی بتایا کہ مدٹی کیلے کی بھی چھ اقسام ہوتی ہیں۔ ان کے مقامی نام اس طرح ہیں: نال مدٹی (بڑے سائز کا)، کل مدٹی، نے مدٹی (مکھن یا گھی جیسے)،  تین مدٹی (شہد جیسے)، سندری مٹی (خوبصورت) اور سمیدٹی یعنی سرخ کیلے۔

انھوں نے اس بارے میں بات کرتے ہوئے کہا کہ ’کنیا کماری ضلع میں، کسان بنیادی طور پر نیندرن اور شیو کیلوں کی اقسام کاشت کر رہے ہیں۔ مدٹی کیلے کو علیحدہ فصل کے طور پر نہیں اگایا جاتا ہے، یعنی مدٹی کیلے کو پورے باغ میں نہیں اگایا جاتا ہے۔‘

مدٹی کیلے کی کاشت کے حوالے سے انھوں نے مزید کہا کہ مدٹی کیلے کے گھور کا اوسط وزن 12 کلو اور زیادہ سے زیادہ وزن 16 سے 17 کلو ہے۔ ایک کیلے کے ٹار یا گھور میں 8 سے 16 گچھے ہوتے ہیں۔ مدٹی کیلے کی قلم لگانے اور فصل تیار ہونے میں 11 سے 12 مہینے لگ سکتے ہیں۔

’میرے باغ میں تقریباً 240 عام مدٹی اور کچھ سیمدٹی کیلے کی قلمیں ہیں۔ کسان بڑی تعداد میں چھلکے والے کیلے کی اقسام کاشت نہیں کرتے ہیں جن میں سیمدٹی بھی شامل ہے۔ گھریلو استعمال کے لیے صرف ایک یا دو جگہ ہی اسے لگاتے ہیں۔‘


Summary: انڈیا میں میکڈونلڈز کے بعد ایک اور فاسٹ فوڈ چین برگر کنگ نے ملک میں بڑھتی قیمتوں کے باعث اپنے کھانوں میں ٹماٹر شامل کرنا چھوڑ دیے ہیں۔

’غیر متوقع حالات‘ انڈیا میں میکڈونلڈز کے بعد برگر کنگ نے بھی اپنے برگروں سے ٹماٹر نکال دیے

رواں ہفتے کے اوائل میں امریکی چین سبوے نے بھی مینیو سے ٹماٹر نکال دیے ہیں۔ خبر رساں ادارے روئٹرز کے مطابق جنوری 2020 کے بعد ملک میں فوڈ انفلیکشن کی بلند ترین سطح ہے۔

’انڈیا میں کسی کے اچھے دن آئے ہوں یا نہ آئے ہوں، ٹماٹر کے اچھے دن ضرور آ گئے ہیں۔۔۔‘ ایسا بہت سے سوشل میڈیا صارفین کا کہنا ہے اور یہ سب کچھ اس لیے ہے کیونکہ ملک میں اس وقت ٹماٹر کی قیمت آسمان سے باتیں کر رہی ہیں۔ انڈیا میں ٹماٹر 150 روپے سے 200 سو روپے فی کلو فروخت ہو رہے ہیں۔

جس کے بعد انڈیا میں ٹماٹر کی مانگ اور اس کی بڑھتی قیمتوں کو لے کر کافی بحث ہو رہی ہے اور اس کا اندازہ اس بات سے لگایا جا سکتا ہے کہ گذشتہ دنوں ایک خبر کے مطابق  انڈیا کی سب سے بڑی ریاست اتر پردیش کے معروف شہر وارانسی (بنارس) میں ایک دکاندار نے اپنے ٹماٹر کی حفاظت کے لیے باؤنسر رکھ لیے ہیں۔

پی ٹی آئی کی رپورٹ کے مطابق ملک کے بہت سے حصے میں کسان اور دکاندار اپنے ٹماٹر کی حفاظت کے لیے اقدامات کر رہے ہیں۔

اسی طرح پی ٹی آئی کی رپورٹ کے مطابق امریکی فاسٹ فوڈ چین میکڈونلڈز نے شمالی انڈیا کے اپنے چند ریستوراں میں ٹماٹروں کے مہنگے ہونے اور کمی کے سبب اس کی فراہمی روک دی ہے اور ان کے برگرز میں اب ٹماٹر نہیں۔

خبر رساں ادارے اے این آئی نے دلی میں ایک میکڈونلڈ آؤٹ لیٹ سے نکلنے والی ایک خاتون پوجا گپتا سے جب اس کے بارے میں پوچھا تو انھوں نے کہا کہ ’میکڈونلڈز والوں نے معیار کی بات کی ہے لیکن اچھے ٹماٹر مل رہے ہیں۔ میرے خیال سے وہ اس لیے ٹماٹر کا استعمال نہیں کر رہے ہیں کیونکہ ٹماٹر کی قیمت آسمان چھو رہی ہے اور اس کی وجہ سے ان کی لاگت زیادہ ہو جائے گی۔‘

انڈیا میں ٹماٹر کی قیمت بڑھنے کے بعد سوشل میڈیا پر لوگ طرح طرح کی میمز شیئر کر رہے ہیں۔ کوئی لکھ رہا ہے کہ ٹماٹر سے سستا پٹرول ہوا۔ تو کوئی لکھ رہا ہے کہ اب صرف تصویر میں ٹماٹر دیکھ سکتے ہیں۔ جبکہ ایک میم شئير کی جا رہی ہے جس میں کہا جا رہا ہے ’ہمارے ہاں ٹماٹر کے لیے قرض ملتا ہے۔‘

ٹائمز آف انڈیا کی ایک رپورٹ کے مطابق مہاراشٹر کے علاقے ناسک میں کسانوں نے مئی کے مہینے میں ڈیڑھ روپے کلو ٹماٹر کی قیمت دیے جانے کے خلاف احتجاج کرتے ہوئے اپنے ٹماٹر سڑک پر پھینک دیے تھے۔


Summary: زرعی ملک ہونے کے باوجود پاکستان میں زرعی اجناس جیسا کہ گندم، دالوں اور آئل سیڈیز کی قلت ہے۔ ایسے میں کارپوریٹ فارمنگ کے شعبے میں سرمایہ کاری کی کوششیں ہو رہی ہیں مگر گرین پاکستان منصوبے میں فوج کو اہم ذمہ داریاں کیوں سونپی گئیں؟

’گرین پاکستان‘ منصوبہ کیا ہے اور اس میں فوج کو اہم ذمہ داریاں کیوں سونپی گئیں؟

اس کونسل میں ایک شعبہ کارپوریٹ فارمنگ کا بھی شامل ہے۔ اس شعبے میں کب سے سرمایہ کاری کی کوششیں ہو رہی ہیں، فوج کو اس میں اہم ذمہ داریاں کیوں سونپی گئی ہیں، اس منصوبے پر عملدرآمد کے لیے مطلوبہ زمین اور پانی دستیاب ہے اور کیا اس منصوبے  سے مقامی کسانوں کی زندگی پر اثرات مرتب ہوں گے؟

ایک زرعی ملک ہونے کے باوجود پاکستان میں زرعی اجناس جیسا کہ گندم، دالوں اور آئل سیڈیز کی قلت ہے۔

’ماضی میں جو پاکستان میں سبز انقلاب آیا وہ ان ہی اداروں کی مدد سے آیا۔ فوج کا کمپیریٹیو ایڈوانٹج (کسی معاشی سرگرمی کو دوسرے افراد یا گروہوں سے زیادہ مؤثر طریقے سے سرانجام دینے کی صلاحیت) ایسے شعبوں میں نہیں بلکہ سیکیورٹی میں ہے۔ حکومت ایک طرح سے فوج کو ان معاملات میں الجھا رہی ہے، جس میں اُن کی مہارت نہیں۔ یہ پرائیوٹ سیکٹر کا کام ہے، اُن کو پُرکشش پیشکش دیں تاکہ وہ بہتر طریقے سے زرعی مصنوعات میں ویلیو ایڈ کریں اور پھر اسے درآمد کریں۔ اس سے اُن کا بھی فائدہ ہو گا اور ملک کا بھی۔ زرعی شعبے میں جو سبسڈیز دے رہے ہیں، وہ ختم کریں۔‘

عمار جان کے مطابق ’اب ہم معیشت اور زراعت کو بھی میلیٹرائز کر رہے ہیں، جس کا نتیجہ یہ ہو گا کہ جاگیرداروں پر تو سوال اٹھا سکتے ہیں کیونکہ وہ سیاستدان ہوتے ہیں مگر جب زراعت میں بھی فوج آ جائے گی تو پھر کس میں اتنی جرات ہو گی کہ کسی وردی والے پر سوال اٹھائے۔ بڑے عرصے سے جو چھوٹے کسان یا مزارعے ہیں ان میں زمین تقسیم کی نہیں جا رہی لیکن جو سبز انقلاب ہے اس کا حل انھوں نے کارپوریٹ فارمنگ نکالا ہے جس کا فائدہ ملٹی نیشنل کمپنیوں کو ہوتا ہے، عام کسان کو نہیں۔‘

ایس ڈی پی آئی کی جانب سے ’ایگریکلچر لینڈ اکوزیشن بائی فارن انویسٹرز‘ کے عنوان کے تحت ہونے والی  تحقیق سے منسلک محقق انتونیا سی سیٹل  لکھتی ہیں کہ پاکستان میں پانی کی قلت پہلے ہی مختلف کمیونٹیز اور صوبوں میں کشیدگی کا باعث بنتی ہے، سمندر میں دریا کا پانی نہ جانے کی وجہ سے سمندری کٹاؤ میں بھی اضافہ ہو رہا ہے، چولستان، تھر اور بلوچستان (جو غیر ملکی سرمایہ کاری کا ٹارگٹ ہیں) وہاں زراعت کا دارومدار زیر زمین پانی پر ہے اور ان علاقوں میں قحط سالی بھی دیکھنے میں آتی رہتی ہے۔


کسان بھائی، فوجی بھائی: محمد حنیف کا کالم

یہ ہمارے جدید کارپوریٹ کسانوں کا ہی کمال ہے کہ انھوں نے عین وسطی پنجاب کے بیچ بنجر زمین ڈھونڈ لی۔ اگر کبھی اس علاقے کے آس پاس کا سفر کیا ہو تو علم ہو گا کہ یہ پاکستان کی زرخیز ترین زمین سمجھی جاتی ہے، اور یہاں کے کسان بغیر کسی کارپوریٹ فارمنگ کے بھی نسبتاً خوشحال ہیں۔ میں نے خود دو ایکٹر کاشت کرنے والوں کو اپنے بچے بچیاں یونیورسٹی میں پڑھاتے دیکھا ہے۔

یہ خیال بھی آیا کہ اگر پاک فوج کاشتکاری کرے گی تو پھر کاشتکار کیا کریں گے؟ لیکن پھر اس فارم کی ویڈیو دیکھی تو تسلی ہوئی، حالانکہ اس فارم میں زیادہ تر کام خود کار مشینیں کر رہی ہیں لیکن کسان موجود ہیں بس انھوں نے گرین پاکستان والے لوگو کے ساتھ کوٹ اور ہیلمٹ پہن رکھے ہیں۔ ایک منشی نما شخص نے گوروں والا ہیٹ بھی پہن رکھا ہے۔

پاک فوج کو کھیتوں میں دیکھنا ایک پرانا خواب بھی ہے۔ جب سپہ سالار جنرل راحیل شریف کو لاہور میں انڈین بارڈر کے ساتھ 80 ایکٹر سے زیادہ زرعی زمین الاٹ ہوئی تھی تو قوم نے خواب دیکھا تھا کہ جب وہ ریٹائرمنٹ کے بعد کُرتا لاچا پہن کر اپنی زمین پر چارپائی ڈال کر مونچھوں کو تاؤ دیں گے تو پھر ہندوستان کو پتہ چلے گا کہ ہم کس مٹی سے بنے ہیں۔ جنرل راحیل شریف کو سعودی عرب میں بہتر نوکری مل گئی، اب پتہ نہیں ان کی زمین پر کارپوریٹ فارمنگ ہوتی ہے یا بس ٹھیکے پر دے دی۔

پاکستانی فوج کے غیرفوجی دھندوں پر کبھی کبھار تنقید ہوتی رہتی ہے لیکن اب چونکہ فوج نے زرعی انقلاب اور سنگلاخ پہاڑوں کا سینہ چیر کر قیمتی معدنیات نکالنے کی ٹھان رکھی ہے تو مان جانا چاہیے کہ فوج کے پاس یہ سب کچھ کرنے کے لیے ’ایف ڈبلیو او‘ جیسے ادارے موجود ہیں جو ملک کے طول و عرض میں سڑکوں اور پُلوں کا جال بچھا چکے ہیں، ان کے پاس بنجر زمینوں کو آباد کرنے اور پہاڑوں کا سینہ چیرنے کے لیے ہیبت ناک مشینری بھی موجود ہے۔

پاکستان کی جید دفاعی تجزیہ نگار عائشہ صدیقہ کو ایک انٹرویو میں فوج کے زرعی انقلاب کے رستے میں حائل مشکلات کا ذکر کرتے سُنا۔ انھوں نے ہاریوں اور چھوٹے کسانوں کا ذکر کیا، پھر فرمایا کہ اس زرعی انقلاب کے لیے پانی کہاں سے آئے گا۔ پھر انھوں نے سپہ سالار جنرل عاصم منیر کو مخاطب کر کے کہا کہیں ایسا نہ ہو کہ وہ یہ زرعی انقلاب شروع کرنے کے بعد منیر نیازی کا یہ شعر پڑھتے پائے جائیں:

لیکن عائشہ صدیقہ سے نہایت ادب سے اختلاف کرنا چاہوں گا کیونکہ اگر واقعی جنرل عاصم منیر کو ایک اور دریا کا سامنا ہوا تو انھیں منیر نیازی یاد نہیں آئے گا، وہ ایف ڈبلیو او والوں کو بُلا کر کہیں گے بناؤ ایک اور پُل اس دریا پر، دوسری طرف والی بنجر زمین پر بھی ایک کارپوریٹ فارم بناتے ہیں۔


Summary: روسی صدر ولادیمیر پوتن نے جوہری طاقت سے چلنے والے کروز میزائل کے ’حتمی کامیاب تجربے‘ کا دعویٰ کیا ہے۔

روس نے لامحدود رینج والے جوہری میزائل کا ’حتمی کامیاب تجربہ‘ کر لیا: ولادیمیر پوتن کا دعویٰ

صدر کے ترجمان نے اخبار نیو یارک ٹائمز کی اس رپورٹ کو مسترد کیا تھا جس میں کہا گیا تھا کہ بیوروزنک نامی ہتھیار کی آزمائش ہونے جا رہی ہے۔ اس کے بعد صدر نے یہ بیان دیا۔

اس تجرباتی ہتھیار کا سب سے پہلے 2018 میں اعلان کیا گیا تھا۔ اسے یہ کہہ کر سراہا گیا تھا کہ اس کی ممکنہ طور پر لامحدود رینج ہے۔

صدر پوتن کے بیان کی آزادانہ تصدیق نہیں ہوسکی جبکہ روسی وزارت دفاع کی جانب سے ابھی تک کوئی بیان سامنے نہیں آیا۔

پوتن نے جمعرات کو سوچی کے بحیرہ اسود کے ریزورٹ میں ایک اجلاس سے خطاب کرتے ہوئے کہا کہ ’ہم نے جدید قسم کے سٹریٹجک ہتھیاروں پر کام مکمل کر لیا ہے جس کے بارے میں، میں نے بات کی تھی اور جس کا چند سال پہلے اعلان کیا تھا۔‘

’بیوروزنک کا حتمی کامیاب تجربہ ہوا ہے۔ یہ عالمی رینج کا جوہری طاقت سے چلنے والا کروز میزائل ہے۔‘

نیٹو اتحاد نے اس میزائل کو سکائی فال کا نام دیا ہے جو جوہری ری ایکٹر سے چلایا جاتا ہے۔ ٹھوس ایندھن کے راکٹ بوسٹر اسے ہوا میں چھوڑ کر فعال کرتے ہیں۔

نیو یارک ٹائمز نے اسلحہ کنٹرول مہم کے گروپ نیوکلیئر تھریٹ انیشی ایٹو کا حوالہ دیتے ہوئے کہا کہ 2017 اور 2019 کے درمیان سسٹم کے پچھلے 13 ٹیسٹ ناکام رہے تھے۔

پوتن نے اپنے سامعین کو یہ بھی بتایا کہ سرمت نامی بین البراعظمی بیلسٹک میزائل پر کام تقریباً مکمل ہو چکا ہے۔

اس واضح انکشاف کے باوجود پوتن نے کہا ہے کہ روس کا اپنے جوہری نظریے کو تبدیل کرنے کا کوئی منصوبہ نہیں ہے۔ یہ وہ پالیسی ہے جو ان حالات کا تعین کرتی ہے جن میں اس کی افواج جوہری ہتھیار استعمال کر سکتی ہیں۔

انھوں نے مزید کہا کہ روسی ریاست کا وجود خطرے میں نہیں ہے اور ’صحیح دماغ اور واضح حافظے والا کوئی بھی شخص‘ اس کے خلاف جوہری حملے پر غور نہیں کرے گا۔

لیکن انھوں نے عندیہ دیا کہ روس نظریاتی طور پر 1996 کے نیوکلیئر ٹیسٹ پر پابندی کے معاہدے پر عملدرآمد روک سکتا ہے۔ ان کا کہنا تھا کہ جس طرح امریکہ نے دستخط کیے تھے لیکن کبھی اس کی توثیق نہیں کی، روس کا بھی ایسا کرنا ممکن ہے۔

سوچی میں اسی ملاقات کے دوران پوتن نے کہا کہ اگست میں ویگنر گروپ کے رہنما یوگینی پریگوزین کی ہلاکت کا طیارہ حادثہ ’بیرونی مداخلت‘ جیسے میزائل حملے کی وجہ سے نہیں ہوا تھا۔

صدر نے اس بات کی وضاحت نہیں کی کہ جہاز پر دستی بم کیسے پھٹ سکتا تھا لیکن ان کا کہنا تھا کہ ان کے خیال میں تفتیش کاروں کو لاشوں پر الکوہل اور منشیات کے ٹیسٹ کروانے چاہیے تھے۔


Summary: ان پانچ قیدیوں کی ایرانی جیلوں سے رہائی اس وقت ممکن ہو پائی جب ایران کے جنوبی کوریا کے بینکوں میں منجمد 6 ارب ڈالر ایران کو ادائیگی کی غرض سے دوحہ کے بینکوں میں پہنچائے گئے۔

’یرغمالی معاہدہ‘: 6 ارب ڈالر کی ادائیگی کے عوض ایران سے رہائی پانے والے امریکی شہری کون ہیں؟

6 ارب ڈالر کی ایران منتقلی کے بعد ایک خاتون سمیت ان پانچ قیدیوں کو تہران سے ایک خصوصی پرواز کے ذریعے قطر کے دارالحکومت کی جانب روانہ کر دیا گیا جہاں دوحہ پہنچنے پر سینیئر امریکی حکام نے اُن سے ملاقات کی جس کے بعد وہ واشنگٹن روانہ ہو گئے۔

ایران کی قید سے رہا ہونے والے ان پانچ امریکی باشندوں میں 51 سالہ تاجر سیامک نمازی بھی شامل ہیں جنھوں نے تہران کی بدنام زمانہ ’ایون جیل‘ میں تقریباً آٹھ سال گزارے ہیں۔ اسی طرح 59 برس کے تاجر عماد شرگی اور 67 سالہ ماہر ماحولیات مراد طہباز بھی رہائی پانے والوں میں شامل ہیں۔

ان قیدیوں کے دوحہ پہنچنے پر امریکی صدر جو بائیڈن کی جانب سے جاری کردہ ایک بیان میں کہا گیا ہے کہ ’آج ایران میں قید پانچ بے گناہ امریکی بالآخر وطن واپس آ رہے ہیں۔‘

یاد رہے کہ ایران کو ان افراد کی رہائی کے بدلے ناصرف 6 ارب ڈالر ملے ہیں بلکہ امریکہ میں قید پانچ ایرانی قیدیوں کو بھی رہا کیا گیا ہے۔

یاد رہے کہ ایران اپنے جوہری پروگرام کے تناظر میں عالمی پابندیوں کی زد میں ہے اور امریکہ اور دیگر ممالک میں موجود اس کے اثاثے اور بینکوں میں پڑی رقوم منجمد ہیں، یعنی سادہ الفاظ میں ایران کو غیرممالک میں موجود اپنی رقوم اور اثاثوں تک رسائی حاصل نہیں ہے۔

امریکی وزیر خارجہ انٹونی بلنکن نے کانگریس کو بتایا تھا کہ 6 ارب ڈالر کی یہ رقم ایران کو ’محدود فائدہ‘ فراہم کرے گی کیونکہ اسے صرف عوامی فلاح کی غرض سے استعمال کیا جا سکے گا۔

یاد رہے کہ سنہ 2018 میں امریکی صدر ڈونلڈ ٹرمپ نے ایران کے ساتھ بین الاقوامی جوہری معاہدہ معطل کرتے ہوئے معاشی پابندیاں بحال کر دی تھیں۔ اُس وقت سے دنیا بھر کے بینکوں میں موجود وہ اربوں ڈالر منجمد کر دیے گئے تھے جو تیل اور دیگر برآمدات کے بدلے میں مختلف ممالک کی جانب سے ایران کو ادا کیے جانے تھے۔

انھوں نے یہ بھی کہا تھا کہ ایران کو 6 ارب ڈالر کے فنڈز تک براہ راست رسائی حاصل نہیں ہو گی اور امریکہ کی طرف سے اس سارے معاملے کی ’کڑی نگرانی‘ ہو گی کہ یہ رقم کہاں خرچ ہو گی۔

ان سب یقین دہانیوں کے باوجود، خارجہ امور کی نگرانی کرنے والی کمیٹی کے ریپبلکن چیئرمین نے بائیڈن انتظامیہ کو تنقید کا نشانہ بنایا تھا اور اس ڈیل کو ’6 ارب ڈالر کا یرغمالی معاہدہ‘ قرار دیا ہے۔

انھیں اکتوبر 2015 میں پاسداران انقلاب نے گرفتار کیا تھا، جب کہ اُن کے والد 86 سالہ باقر نمازی کو فروری 2016 میں اس وقت گرفتار کیا گیا تھا جب جب وہ اپنے بیٹے سے ملاقات کے لیے جیل گئے۔


Summary: روس اور شمالی کوریا کے رہنما اپنی عوامی محبت کے اظہار میں زیادہ بات نہیں کرتے تاہم ولادیمیر پوتن اور کم جونگ دونوں کو ہی قریبی تعلقات سے ممکنہ فوائد واضح نظر آ رہے ہیں۔

روس اور شمالی کوریا کی بڑھتی قربت پوتن اور کم جونگ میں گہری دوستی کی علامت یا صرف ضرورت؟

شمالی کوریا کے سربراہ کم جونگ اُن نے روس میں ولادیمیر پوتن سے ملاقات کی ہے جس میں اسلحے کے معاہدے کی توقع کی جا رہی ہے۔

روس کے سرکاری میڈیا کے مطابق ووسٹوچنی خلائی مرکز میں بات چیت ختم ہونے کے بعد شمالی کوریا کے رہنما کم جانگ اُن نے اپنی نجی بکتر بند ٹرین میں سفر کیا۔

کم جونگ اُن نے صدر پوتن کو بتایا کہ ’روس مغرب کی بالادستی کی طاقتوں کے خلاف اپنی خودمختاری اور سلامتی کے تحفظ کے لیے ایک مقدس جنگ میں کھڑا ہوا ہے۔‘

ولادیمیر پوتن اور کم جونگ ان میں بہت کچھ مشترک ہے۔ یہ دونوں کم ہی ملک سے باہر نکلتے ہیں۔ صدر پوتن بھی رواں برس روس سے باہر نہیں گئے ہیں۔ کم جونگ تو چار برس سے اپنے ملک سے باہر نکلے ہی نہیں۔

روس اور شمالی کوریا دونوں پر ’غاصب ریاستیں‘ بننے کا الزام عائد کیا جاتا ہے۔ دونوں ہی سخت بین الاقوامی پابندیوں کی زد میں ہیں۔

دونوں حکومتیں امریکہ کی ’تسلط پسندی‘ کے خلاف ہیں۔ اکثر ایک مشترکہ دشمن، رہنماؤں کو ایک دوسرے کے قریب لا سکتا ہے اور یہی معاملہ صدر پوتن اور کم جونگ کا ہے۔

لیکن ایک طاقت عالمی نظام کو الٹ دینے کا ارادہ رکھتی ہے۔ یوکرین پر اپنے بھر پور حملے سے ولادیمیر پوتن نے عالمی نظام کو روس کی پسند کے مطابق بنانے کے اپنے عزم کا اشارہ دیا۔ شمالی کوریا کے ساتھ فوجی تعاون اس کی ایک اور علامت ہو سکتی ہے۔

امریکہ کا دعویٰ ہے کہ روس اور شمالی کوریا کے درمیان ہتھیاروں کی بات چیت ’فعال طور پر آگے بڑھ رہی ہے‘ جس میں روس مبینہ طور پر گولہ بارود اور توپ خانے کے گولوں کی فراہمی کا مطالبہ کر رہا ہے۔

روسی حکام کی جانب سے اس کی تصدیق نہیں کی گئی لیکن بہت سارے غیر واضح اشارے ہیں کہ روس اور شمالی کوریا فوجی تعاون کو فروغ دینے کا ارادہ رکھتے ہیں۔

شمالی کوریا روس سے اور کیا حاصل کرنے کی امید کر سکتا ہے؟ یقینی طور پر شمالی کوریا کی خوراک کی کمی کو دور کرنے میں انسانی امداد۔

اس کو حاصل کرنے میں مدد کے ایک طریقہ کے طور پر پیانگ یانگ کے ساتھ معاہدے کو اچھی طرح دیکھا جا سکتا ہے لیکن اس کا یہ مطلب نہیں کہ شمالی کوریا کی مدد کے بغیر روس کی جنگی سازوسامان رک جائے گا۔


Summary: جوہری تحقیق کے ابتدائی سالوں میں بعض سائنسدانوں کو یہ خدشہ تھا کہ کھلے ایٹموں کے ٹوٹنے سے رد عمل کا ایک ایسا سلسلہ شروع ہو سکتا ہے جو زمین کو تباہ کر دے گا۔

کرہ ارض کو ’بھسم کر دینے والی جوہری آگ‘ کا خدشہ کیسے پیدا ہوا؟

کرسٹوفر نولان کی فلم ’اوپنہائمر‘ میں ایک منظر ہے جس میں مین ہٹن پراجیکٹ کے کچھ سائنسدانوں کو یہ لگ رہا ہے کہ ایٹم بم کا پہلا تجربہ زمین کو بھسم کر دے گا۔

اگرچہ آج کی مصنوعی ذہانت اور اس وقت کے جوہری ہتھیاروں کے خدشات کے درمیان مقابلہ کرنا ذرا زیادہ دور کی کوڑی لانا ہو سکتا ہے لیکن جس طرح سے یہ تشویش فرسودہ قیاس آرائیوں سے لے کر سنگین تشویش کی طرف بڑھی ہے وہ ہمیں آج کی ابھرتی ہوئی ٹیکنالوجی کے متعلق خوف کے بارے میں سبق دے سکتی ہے۔

ردرفورڈ نے ’مذاق‘ میں کہا کوئی ’احمق‘ ہی ہوگا جو لیب میں انجانے میں کائنات کو اڑا دے۔‘ سوڈی نے اس کے بعد کہا کہ کو کوئی اس ’لیور‘ یا بٹن پر ہاتھ رکھ سکتا ہے جس سے ’کرۂ ارض تباہ ہو جائے۔‘

وہاں سے سائنس نے اپنی شکل اختیار کرنی شروع کی۔ سنہ 1903 کے آخر میں ایسے مضامین شائع ہوئے جو یہ کہہ رہے تھے کہ ’ایک چابی کو چھوتے ہی‘ سلسلہ وار رد عمل کے نتیجے میں ’پوری زمین اڑ سکتی ہے‘۔

سنہ 1909 میں آئرلینڈ کے ماہر ارضیات جان جولی نے اس افسانہ سازی میں ایک نیا جزو شامل کر دیا۔ انھوں نے کہا کہ اس سے ان نئے ستاروں کی وضاحت ہو سکتی ہے جو رات کو آسمان میں وقتاً فوقتاً چمکتے ہیں۔

کئی دوسرے سائنسدانوں نے یہ قیاس لگایا کہ شاید وہ دور دراز کے سیارے ہیں جو جوہری رد عمل کے نتیجے میں حادثات سے گزر رہے ہیں۔ یہ مفروضہ قائم کیا گیا کہ ’ستاروں میں نظر آنے والے دھماکے کاسموکلاسٹک دھماکوں‘ کے نتائج ہو سکتے ہیں جو اجنبی تہذیبوں کی سائنسی چھیڑ چھاڑ کے نتیجے میں ہوئے ہوں۔

اس مذاق کے باوجود کہ کس طرح زمین کے بھسم ہو جانے سے ’مریخ کے ساحلوں پر سن باتھ لیا جا سکتا ہے‘ کارل ینگ سمیت بہت سے دانشور اس نظریہ کا حوالہ دیتے رہے کہ نووا (ستارہ جو جل کر بچھ جاتا ہے) دور دراز کے اٹامک ٹیسٹ میں خرابی کا نتیجہ ہو سکتے ہیں۔

آج جب اے آئی یعنی مصنوعی ذہانت سے متعلق بربادی کے عجیب وغریب مفروضوں کی بات ہو رہی ہے تو یہ سوچ سمجھ کر جانچ پڑتال کا سبب ہونا چاہیے نہ کہ جلد بازی میں برطرف کر دیے جانے کا۔

بہر حال جوہری خوف کے معاملے سے یہ بات سامنے آتی ہے کہ کس طرح ایک قیاس آرائی پر مبنی بھوت بہت سے لوگوں کی توقع سے کہیں زیادہ تیزی سے سائنس فکشن سے نکل کر ٹھوس حقیقت تک جا سکتا ہے۔


Summary: شمالی کوریا کے رہنما کم جانگ ان نے ایک عالی شان تقریب میں اپنے ملک کی ایک نئی ’جوہری‘ آبدوز کی رونمائی کی ہے۔ ماہرین کے مطابق یہ دراصل سرد جنگ کے عرصے میں بننے والی آبدوز ہے جس میں کچھ حد تک جدت لائی گئی ہے۔

شمالی کوریا کی نئی ’جوہری آبدوز‘ عالمی سلامتی کے لیے ’سنگین خطرہ‘ ہے یا پرانی آبدوز کا ’جدید روپ‘؟

سرکاری میڈیا نے یہ دعویٰ کیا ہے کہ اس آبدوز کے بدولت ملک کے جوہری ہتھیاروں کی صلاحیت میں بڑا اضافہ ہوا ہے۔

اس آبدوز کا نام ’ہیرو کم کن اوک‘ رکھا گیا ہے۔ یہ شمالی کوریا کی بحریہ کے ایک تاریخی افسر کے نام سے منسوب کی گئی ہے۔

سرکاری میڈیا کی طرف سے جاری کی گئی تصویروں میں شمالی کوریا کے رہنما کو بحریہ کے افسروں کے درمیان دیکھا جا سکتا ہے جبکہ ان کے ساتھ ایک کالے رنگ کی بڑی آبدوز دیکھی جا سکتی ہے۔

تاہم اس بارے میں شکوک و شبہات موجود ہیں کہ آیا یہ واقعی ایک حملہ کرنے والی آبدوز ہے جس کا شمالی کوریا دعویٰ کر رہا ہے۔

ایشیائی اور مغربی عسکری تجزیہ کاروں نے نشاندہی کی ہے کہ شمالی کوریا نے دنیا کو جو کچھ دکھایا وہ سوویت دور کی رومیو کلاس آبدوز ہے، جسے سنہ 2019 میں کم جونگ ان کی جانب سے پہلے ہی ’پروپیگنڈا‘ کے طور پر دیکھا گیا تھا۔

سوال یہ ہے کہ کیا اس میں جوہری ہتھیار استعمال کرنے کی صلاحیت کو شامل کرنے کے لیے جدت لائی گئی ہے؟ اب تک جو کچھ دکھایا گیا ہے اس سے یہ وثوق سے نہیں کہا جا سکتا کہ اس کی آپریشنل صلاحیت ہے کیونکہ اسے صرف ایک شپ یارڈ میں دیکھا گیا تھا اور ایسی کوئی فوٹیج نہیں ہے جس سے اس کو جوہری صلاحیت والے میزائلوں کو نیویگیٹ کرتے یا کامیابی سے لانچ کرتے ہوئے دکھایا گیا ہو۔

ریاستی میڈیا کی طرف سے نشر کی جانے والی تصاویر میں آبدوز کے سٹرن اور پروپیلرز کو دھندلا کر دیا گیا شاید یہ اس بات کو چھپانے کے لیے کیا گیا ہو سکتا ہے کہ یہ ایک پرانی آبدوز ہے۔

ان کا کہنا ہے کہ ’اس طرح کی صلاحیت کی موجودگی کو شمالی کوریا کے لیے جوہری ہتھیاروں کی تیاری کی مہم جوئی میں ایک اور اہم قدم کے طور پر دیکھا جائے گا۔ ان کے حملے جنوبی کوریا، امریکہ اور جاپان کے آبدوز شکن اثاثوں کو بھی غیر متحرک کر سکتے ہیں۔‘

جاپان نے اس پیش رفت پر تشویش کا اظہار کیا ہے۔ چیف کیبنٹ سیکریٹری ہیروکازو ماتسونو نے کہا کہ شمالی کوریا کی فوجی سرگرمیاں ’ہمارے ملک کی سلامتی کے لیے ماضی کے مقابلے میں زیادہ سنگین اور قریب ترین خطرے کی نمائندگی کرتی ہیں۔‘

آبدوز کی رونمائی شمالی کوریا کے قیام کی 75 ویں سالگرہ سے کچھ دن پہلے سامنے آئی ہے۔ چین کے سرکاری میڈیا نے کہا ہے کہ تقریبات میں شرکت کے لیے بیجنگ سے ایک وفد شمالی کوریا پہنچے گا۔


Summary: شمالی کوریا کے رہنما کم جونگ اُن کے رواں ماہ متوقع دورہ روس بارے میں جیسے ہی خبر سامنے آئی تو امریکہ اور اس کے اتحادیوں میں تشویش اور بے چینی کی لہر دوڑ گئی۔

صدر پوتن اور کم جونگ کے درمیان ممکنہ ملاقات امریکہ اور اتحادیوں کے لیے کتنی پریشان کُن ہو سکتی ہے؟

امریکی حکام کا کہنا ہے کہ کم جونگ اُن اور روسی صدر ولادیمیر پوتن شمالی یوکرین کے خلاف جاری جنگ میں شمالی کوریا کی جانب سے روس کی حمایت اور اسے ہتھیاروں کی فراہمی میں معاونت فراہم کرنے کے امکان پر بات چیت کرنے کا ارادہ رکھتے ہیں۔

اور ان تمام عوامل نے  شمالی کوریا اور روس کو ایک دوسرے کے زیادہ قریب آنے اور معاملات کو آگے بڑھانے کے امکانات کو مزید روشن اور واضح کر دیا ہے۔ امریکہ کچھ عرصے سے دونوں ممالک کے درمیان ممکنہ ہتھیاروں کے معاہدے کے بارے میں خبردار کرتا رہا ہے، لیکن اب کم جونگ اُن اور ولادیمیر پوتن کے درمیان ممکنہ ملاقات اس معاملے کو ایک نئی نہج پر پہنچا سکتی ہے۔

فی الوقت امریکہ کی واحد ترجیح شمالی کوریا کے ہتھیاروں کو یوکرین میں فرنٹ لائن تک پہنچنے سے روکنا ہو گی، لیکن یہاں سیئول میں تشویش اس بات پر ہے کہ روس کو اپنے ہتھیار فروخت کرنے کے بدلے میں شمالی کوریا کو کیا ملے گا۔

ان کا مزید کہنا تھا کہ ’اگر روس تیل اور خوراک کی مد میں ادائیگی کرتا ہے، تو وہ شمالی کوریا کی معیشت کو بحال کر سکتا ہے، جس کے نتیجے میں شمالی کوریا کے ہتھیاروں کے نظام کو بھی مضبوط کیا جا سکتا ہے۔ یہ ان کے لیے آمدنی کا ایک اضافی ذریعہ ہے جو ان کے پاس فی الحال نہیں ہے۔‘

لیکن پیانگ یانگ ہمیشہ سے صرف چین پر انحصار کرنے کے بارے میں پریشان اور بے چین رہا ہے کیونکہ عالمی پابندیوں کی وجہ سے اسے مُشکلات کا سامنا ہے۔ اتحادیوں کی تلاش میں روس کے ساتھ، یہ کِم جونگ اُن کو اپنے حامیوں کی تعداد میں اضافے کو ایک اچھا موقع فراہم کرتا ہے۔

کم جان اُن شمالی کوریا کو کبھی بھی آسانی سے معالات کے حل کی جانب جانے نہیں دیتے۔ وہ اپنی سکیورٹی کے بارے خاصے پریشان رہتے ہیں اور ہمیشہ سے ہی بیرون ملک دوروں کو خطرے سے بھرا خیال کرتے ہیں۔ ا

یوکرین پر روس کے حملے کے بعد سے امریکی حکمت عملی کا ایک حصہ انٹیلیجنس جاری کرنا رہا ہے تاکہ ڈیل ہونے سے روکنے کی کوشش کی جا سکے۔ شمالی کوریا اور روس نے اب تک ہر اس تجویز کی تردید کی ہے کہ وہ ہتھیاروں کی تجارت کے بارے میں سوچ رہے ہیں۔


یوکرین میں اندھا دھند برسنے والے کامیکازی ڈرون: ’وہ ہمیں ڈھونڈ رہے ہیں اور نشانہ بنا رہے ہیں‘

روس نے جنگ کا مقصد ڈونباس کی ’آزادی‘ کو قرار دیا ہے جو لوہانسک اور ڈونیٹسک کے علاقوں پر مشتمل ہے۔ لیکن اپنی زیادہ سے زیادہ افرادی قوت کے ساتھ یہ یوکرین کے وسائل کو بھی ہتھیانے کی کوشش کر رہا ہے۔ کیئو کو  ملک کے جنوب میں ایک علیحدہ قسم کے حملے کا سامنا ہے۔

انھوں نے وضاحت کی کہ کامیکازی ڈرون درستگی کے ساتھ اہداف سے ٹکرانے کی صلاحیت رکھتے ہیں اور اپنے ہدف پر جا کر پھٹتے ہیں۔ سپیکر نے مزید کہا کہ ’انھوں نے ہمیں اوپر سے دیکھا اور پھر حملہ کرنے کی کوشش کی۔ انھوں نے ہمیں دیکھ لیا ہے اور اب وہ ہمیں ڈھونڈ رہے ہیں اور ہمیں نشانہ بنا رہے ہیں۔ اس لیے ہمیں تیزی سے واپس جانا چاہیے۔‘

ڈرون ہموی اور آگے جانے والے پک اپ ٹرک کے درمیان سڑک سے ٹکرا گیا جس سے ہم ایک میٹر تک دھول کے بادل میں غائب ہو گئے۔ اس دھول مٹی نے روسیوں کو نہ ہماری پوزیشن سے آگاہ کر دیا بلکہ ممکنہ طور پر ان کے نشانے بھی دھوئیں کے بادل کی نذر ہو گئے۔

سپیکر نے بتایا کہ  دو ڈرونز اوپر آسمان پر تھے۔ ایک نگرانی کے لیے، دوسرا حملے کے لیے۔ جیسے ہی ہم ایک اور کچی سڑک پر واپس جاتے ہیں ہمیں ایک تباہ شدہ ہموی ( بکتر بند گاڑی) کی سیاہ باقیات دکھائی دیتی ہیں جس کا بکتر کھلا ہوا اور اس کا چھت ختم ہو گئی تھی۔ سڑک کے کنارے پڑی یہ گاڑی پہلے ہونے والے حملے کا شکار تھی۔

روس کے پاس اب ایسے ڈرونز ہیں جو اپنے ہدف کو نشانہ بنانے کے لیے لیزر کا استعمال کرتے ہوئے پیئرز(جوڑوں)  میں شکار کرتے ہیں۔ روس کی  اس پیش قدمی پر یوکراینی کمانڈروں کا کہنا ہے کہ اس میں انسانی جانیں ضائع ہو رہی ہیں۔

واپس اپنے اڈے پہنچنے پر سپیکر نے مزید وضاحت دی اور بتایا کہ ’پچھلے دو ہفتوں میں، ڈرونز بہت زیادہ حملے کر رہے ہیں۔ کیونکہ روسی ان ڈرونز کو پڑھ اور سیکھ کر کمانڈ حاصل کر چکے ہیں۔ وہ اپنے ڈرون آپریٹرز کو تعلیم دے رہے ہیں اور ایسے میں ان پر غلبہ پانا یا ان سے لڑنا  مشکل ہو رہا ہے۔‘

فوجیوں کو بلاشبہ اس باعث بہت فائدہ ہے جبکہ عام شہری اس سے نقصان میں ہیں۔ کوپیانسک کے ارد گرد یوکرین نے گذشتہ ستمبر میں دوبارہ قبضہ کر لیا تھا اور اب روسی ایک بار پھرعام لوگوں کے گھروں پر گولہ باری کر رہی ہیں۔

یہ گروہ ایسے صحت یاب ہونے والے افراد پر مشتمل ہے جو پہلے نشے کے عادی رہے تھے۔ یہ رضاکار اپنی تین ٹوٹی ہوئی وینیں خطرے میں پڑنے والے دیہاتوں تک ان کی مدد کے لیے لے جاتے ہیں۔ ان کا کہنا ہے کہ جنگ شروع ہونے کے بعد سے انھوں نے تقریباً 17 ہزار افراد کو بچایا ہے۔


Summary: 2007 میں امریکی نیشنل سکیورٹی آرکائیو کے ڈائریکٹر ٹام بلینٹن نے اس موضوع پر بات کرتے ہوئے کہا کہ ’اس شخص نے حقیقت میں دنیا کو بچایا۔‘

وسیلی الیگزینڈرووچ: دنیا کو یقینی جوہری تباہی سے بچانے والا شخص جو گمنامی کی موت مرا

27 اکتوبر 1962، دنیا جوہری جنگ کے دہانے پر تھی۔ امریکہ اور سوویت یونین کے درمیان کیوبا میں میزائل تنازع کسی بھی وقت جوہری جنگ میں بدل سکتا تھا۔ اس تنازع کے دوران واشنگٹن نے ماسکو سے مطالبہ کر رکھا تھا کہ وہ امریکی سرحد سے صرف 200 کلومیٹر دور کیوبا سے اپنے جوہری میزائل ہٹا لے۔

ان میں سے ہی ایک آبدوز میں ایک ایسا لمحہ آیا جب جوہری جنگ حقیقت کا روپ دھارنے کے قریب پہنچ گئی۔ ان دنوں میں کسی بھی سوویت آبدوز میں موجود تین کمانڈرز کو یہ فیصلہ کرنا ہوتا تھا کہ اگر ان پر امریکی حملہ ہوا تو کیا وہ جواب میں جوہری تارپیڈو کا استعمال کریں یا نہیں۔

ایڈورڈ ولسن، جو ’دی مڈ نائٹ‘ کتاب کے مصنف ہیں، نے بی بی سی منڈو سے بات کرتے ہوئے کہا کہ ’اس شخص نے دنیا کو جوہری تباہی سے بچایا اور انھوں نے ماسکو کے پروٹوکول کے مطابق خود کو اس لمحے میں غلطی کرنے سے بچا لیا۔‘

ایڈورڈ کا کہنا ہے کہ ’اس کے علاوہ بھی چند عوامل تھے جن کی وجہ سے یہ جوہری حملہ نہیں ہوا اور اسی لیے مجھے اس بات پر حیرانی ہوتی ہے کہ وسیلی کے اس کارنامے کو زیادہ شہرت کیوں نہیں ملی۔‘

اس دن دنیا امریکہ اور سوویت یونین کے درمیان تنازعے کی خبر سے بیدار ہوئی۔ امریکی صدر جان کنیڈی نے اعلان کیا کہ ان کو علم ہوا ہے کہ سوویت یونین نے کیوبا کے جزیرے پر جوہری ہتھیار نصب کیے ہیں۔

ایڈورڈ کہتے ہیں کہ پنٹاگون کی رپورٹ کے مطابق امریکی جہاز نے آبدوز کو سمندر کی سطح پر آنے کے لیے کوششیں شروع کر دیں اور ایمونیشن فائر کرنا شروع کر دیا۔ آبدوز تنازعے کی وجہ سے مکمل خاموشی رکھے ہوئے تھی اور اس کا سوویت ہائی کمان سے رابطہ منقطع تھا۔

اس حملے کے باعث کپتان سویٹسکی نے تین سینئر افسران کا اجلاس بلا لیا جن میں سے ایک وسیلی تھے جو ڈپٹی کمانڈر تھے۔ سمندر کی سطح سے آگ کی طرح برسنے والے گولوں سے پریشان کپتان نے کہا کہ اس صورت حال میں سب سے بہتر جواب جوہری تارپیڈو سے دیا جا سکتا ہے۔

ایڈورڈ ولسن کہتے ہیں کہ ’وسیلی واحد فرد تھا جس نے انکار کیا۔ یہ بات درست ہے کہ اس میں ان کی شہرت کا بھی عمل دخل تھا۔ ایک سال قبل انھوں نے ایک آبدوز کو اس وقت بچایا تھا جب اس کا ری ایکٹر گرم ہو گیا تھا۔‘

امریکی نشریاتی ادارے پی بی ایس کی ڈاکومینٹری کے مطابق وسیلی کی اہلیہ اولگا نے بتایا کہ ان کے شوہر اس بات پر کافی مایوس تھے کہ ان کے فیصلے پر افسران نے منفی ردعمل دیا۔


’لٹل بوائے‘: وہ لڑکیاں جنھوں نے انجانے میں ہیروشیما پر گرائے جانے والے تباہ کُن ایٹم بم کی تیاری میں مدد کی

ان لڑکیوں کو بعد میں پتا چلا کہ وہ اس ایندھن کو بنانے کا کام کر رہی تھیں جس سے ایٹم بم تیار ہوا

روتھ نے فیصلہ کیا کہ وہ اچھی تنخوا پر ایک بڑی فیکٹری میں کام کرنے کا موقع نہیں گنوائیں گی۔ وہ سوچ رہی تھیں کہ امریکہ کے شعبۂ توانائی کے اس بڑے پراجیکٹ میں اگر انھیں نوکری کرنے کا موقع مل گیا تو ان کے لیے اس سے بہتر اور کیا ہو گا۔

روتھ اور ان کے والد اس بات سے ناواقف تھے کہ وہ اوک رج نیشنل لیبارٹری کے لیے کام کر رہے تھے، جو مشہور مین ہٹن پروجیکٹ میں ایٹم بم بنانے کے خفیہ امریکی منصوبے کا ایک اہم حصہ تھا۔ اس پر حال ہی میں ریلیز ہونے والی مشہور فلم اوپن ہائیمر ہے۔ اوپن ہائیمر وہ ماہر طبیعیات ہیں جو پہلا جوہری ہتھیار بنانے میں کامیاب ہوئے تھے۔

روتھ ان تقریباً 10,000 نوجوانوں کے گروپ کا حصہ تھیں جو نادانستہ طور پر ایک ایسے کام میں مصروف تھے جو ’لٹل بوائے‘ کو بنانے میں کلیدی حیثیت کا حامل تھا اور یہ لٹل بوائے نامی ایٹم بم دو سال بعد جاپان کے شہر ہیروشیما پر گرایا جانے والا تھا۔

وہان 1,500 سے زیادہ کیلوٹرنز تھے اور اس ماس سپیکٹومیٹر کو امریکی جوہری کیمیا دان ارنسٹ لارنس نے یورینیم کی افزودگی کے لیے مین ہٹن پروجیکٹ کے حصے کے طور پر بنایا تھا اور یہ ایک انتہائی باریک اور حساس کام انجام دیتا تھا لیکن اس مشین کو چلانا اتنا پیچیدہ نہیں تھا۔ آپ کو بس میٹروں کی نگرانی کرنی ہوتی تھی اور یہ خیال رکھنا تھا کہ کب نوبز (گھنڈی) کو ایڈجسٹ کرنا ہے۔

روتھ نے وائی-12 میں کام پر اپنے پہلے دن کو یاد کرتے ہوئے بتایا کہ ’جب انھوں نے ہمیں کام شروع کرنے کی اجازت دی، تو وہ ہمیں ایک ایسے کمرے میں لے گئے جو بھرا ہوا تھا، جسے ہم کیوبیکل کہتے تھے، جہاں دھات کے بڑے آلات نصب تھے جن میں ہر قسم کے گیجز تھے اون انھوں نے ہمیں ان کو چلانے کا طریقہ سکھایا تھا۔‘

یہ 6 اگست سنہ 1945 کی بات ہے جب امریکہ نے جاپان پر ایٹم بم گرایا تھا اور اس کے بعد ہی انھیں بتایا گیا تھا کہ وہ دو سال سے کیا کام کر رہے تھے۔ روتھ یاد کرتی ہیں کہ اس دن انھوں نے کیسا محسوس کیا تھا۔

'جب اس کا اعلان ہوا تو میں کام پر تھی۔ پہلے تو آپ یہ سوچ کر خوش ہوئے کہ جنگ ختم ہو گئی ہے۔ پہلی چیز جو میں نے سوچی وہ یہ تھی: ’اب میرا بوائے فرینڈ واپس آ سکے گا۔‘ انھوں نے اپنے ساتھی کے بارے میں کہا جسے بہت سے دوسرے نوجوان امریکیوں کی طرح اتحادیوں کی طرف سے لڑنے کے لیے بھیجا گیا تھا۔


Summary: نیو میکسیکو کو اس تجربے کے مقام کے لیے چنے جانے کی وجہ یہ تھی کہ یہاں میلوں تک کوئی انسانی آبادی نہیں تھی۔  لیکن یہ مکمل طور پر درست نہیں تھا۔

’ہمیں لگا دنیا ختم ہونے والی ہے‘: امریکہ کے پہلے جوہری تجربے کے متاثرین جنھیں دنیا سے چھپایا گیا

نیو میکسیکو کو ایٹم بم کے تجربے کے مقام کے لیے چنے جانے کی وجہ یہ تھی کہ یہاں میلوں تک کوئی انسانی آبادی نہیں تھی۔

لیکن یہ مکمل طور پر درست نہیں تھا۔ تجربے کے مقام سے 20 کلومیٹر کے فاصلے پر کچھ مویشی پالنے والے لوگ (مویشی پال افراد) آباد تھے۔ تقریبا 80 کلومیٹر کے دائرے میں دیگر چھوٹے قصبے بھی موجود تھے جن میں مجموعی طور پر ہزاروں افراد بستے تھے۔

تاہم 16 جولائی 1945 کی صبح پانچ بج کر 30 منٹ پر ہونے والے دھماکے سے قبل ان لوگوں کو خبردار نہیں کیا گیا کہ ایسا کچھ ہونے جا رہا ہے۔ یہ دھماکہ اتنا طاقتور تھا کہ میلوں دور ایل پاسو جیسے شہروں تک میں اس کی روشنی دیکھی گئی۔

مین ہیٹن پراجیکٹ کے منصوبہ سازوں نے ’ٹرینیٹی ٹیسٹ‘ کے لیے نیو میکسیکو صحرا کا مقام اس لیے چنا تھا کیوں کہ 1940 میں یہاں آبادی نہیں تھی اور موسم بھی کافی حد تک ایک جیسا ہوتا تھا۔

لیکن اس وقت اس بات کا علم نہیں ہوا اور یہ اثرات بعد میں جا کر واضح ہوئے کیوںکہ امریکی حکومت کے مطابق تو یہ دھماکہ اسلحہ ڈپو کی وجہ سے ہوا تھا۔

ان کا کہنا ہے کہ نیو میکسیکو کے اس علاقے میں رہنے والوں کے پاس اس زمانے میں ٹی وی یا ریڈیو نہیں ہوا کرتا تھا اس لیے ان کو حقیقت کے بارے میں علم نہیں ہوا۔

جوہری تجربے کے بعد مقامی لوگ بیمار پڑنا شروع ہو گئے۔ لیکن کافی عرصے تک کسی کو شک نہیں ہوا کہ ان بیماریوں کا تعلق اس تجربے سے ہے۔

ٹینا کا کہنا ہے کہ ’انھوں نے لوگوں کے لیے دھماکے کے مقام کو بند تک نہیں کیا۔ 1950 تک اس مقام پر جانے کے لیے کوئی قدغن نہیں تھی۔ آج اگر آپ اس جگہ جائیں تو وہاں خبردار کرنے والے پیغامات نظر آتے ہیں۔ سوچیں کہ ٹیسٹ کے مہینوں اور چند برسوں بعد تک وہ جگہ کیسی ہو گی۔‘

ٹیسٹ کے مقام پر قرب و جوار میں رہنے والے لوگ جاتے رہے۔ لوگ وہاں پکنک تک مناتے تھے کیوںکہ ان کو کوئی خوف نہیں تھا۔ چند لوگوں نے ٹرینائٹ نامی عجیب و غریب لیکن خطرناک پتھر بھی دریافت کیا جس کا جنم دھماکے سے ہوا تھا۔

ڈاکٹر کنسیلا کا کہنا ہے کہ دھماکے کے بعد چین ری ایکشن میں بم میں موجود پلوٹونیئم کی زیادہ مقدار استعمال نہیں ہوئی جو ہوا میں خارج ہو گئی۔ ’یہ کافی تشویش ناک چیز تھی کیوںکہ اس کے اثرات دیر تک رہتے ہیں اور یہ کافی خطرناک ہوتی ہے۔‘

یہ تجربے جن مقامات پر ہوئے ان کے قریب بسنے والی آبادی پر اثرات دہائیوں میں نظر آئے لیکن اس بات میں کوئی دو رائے نہیں کہ ان کی وجہ جوہری تجربہ ہی تھا۔


Summary: رابرٹ اوپنہائمر کے مینہیٹن پراجیکٹ کے دوران لاپرواہی کے ایک معمولی لمحے نے ایک سائنسدان کی جان لی اور ایک دوسرے سائنسدان کو بُری طرح زخمی کر دیا۔ اس تحریر میں یہ جاننے کی کوشش کی گئی ہے کہ ایٹم بم کی تیاری کے دوران اس حادثے نے ہمیں کیا سبق سکھایا۔

جب ایٹم بم کی تیاری کے دوران معمولی لاپرواہی ایک امریکی سائنسدان کی المناک موت کا سبب بنی

وہ بم کی تیاری کے ماہر تھے اور انھوں نے اس میں مرکزی کردار ادا کیا تھا۔ جولائی 1945 میں ان کی تیار کردہ ’ٹرینیٹی‘ ڈیوائس کی پہلی آزمائش ہوئی۔ اس کے ایک ماہ بعد جاپان پر ’فیٹ مین‘ اور ’لٹل بوائے‘ نامی ایٹم بم گرائے گئے۔ یہ جنگ میں استعمال ہونے والے دو واحد ایٹمی ہتھیار تھے۔

مگر لوئس سلوتن کو احساس ہوا کہ وہ جوہری ہتھیاروں کی تیاری کے منصوبے میں مزید کام نہیں کر سکتے اور یہ کہ وہ  دوبارہ سویلین زندگی گزارنا چاہتے تھے۔ اوپنہائمر کو یہ احساس اس منصوبے پر کام کرنے کے کئی ماہ بعد جا کر ہوا تھا۔

سلوتن اپنے متبادل سائنسدان ایلون گریوز کو ریسرچ سینٹر کا دورہ کروا رہے تھے۔ دوپہر تین بجے سے کچھ قبل لیبارٹری کی عمارتوں کے بیچ و بیچ گریوز نے بم کی تیاری کے مرکز ’کریٹیکل اسمبلی‘ کی جانب رُخ کیا۔ سلوتن یہاں کے ماہر تھے۔ یہ جوہری ہتھیاروں کی آزمائش کا طریقہ ہے جس میں پلوٹونیئم کور کی محفوظ انداز میں جانچ کی جاتی ہے۔

بظاہر پیچکس پھسل گیا اور رفلیکٹر کے گرنے سے پلوٹونیئم کور بے قابو ہو گیا۔ شرائبر نے لکھا ہے کہ ایسا ’ایک سیکنڈ کے دسیوں حصے میں ہوا۔‘ سلوتن نے اوپر موجود رفلیکٹر کو الٹا کر زمین پر رکھ دیا مگر اس ردعمل میں بہت دیر ہو چکی تھی۔ حادثے کے چند لمحات بعد کمرے میں خاموشی چھا گئی۔

حادثے پر ایک اندرونی رپورٹ میں کہا گیا ہے کہ تابکاری سے متاثر ہونے کے بعد انسان ’دانش مندانہ رویے کے قابل نہیں رہتے۔‘ اس کے مطابق انھیں چکر آ سکتے ہیں اور وہ اپنا توازن کھو سکتے ہیں۔ اس میں یہ نہیں کہا گیا کہ آیا ایسا بے انتہا توانائی کے حامل پارٹیکلز کی وجہ سے ہوتا ہے یا جسم ایسا ردعمل موت کے قریب دیتا ہے۔‘

1940 کی دہائی کے دوران ایٹم بم کی تیاری کے برعکس ڈنمارک کے فزیسسٹ نیلز بوہر سائنس کے نئے شعبے کوانٹم مکینکس پر کام کر رہے تھے۔ یہ وہ شعبہ ہے جو سائنس میں معروضیت کے اصولوں کو عیاں کرتا ہے۔

پریشانی کی بات یہ ہے کہ سلوتن کی موت ایسی پہلی موت نہیں تھی۔ انھیں اس سال اسی طرح کے ایک حادثے میں اپنے ساتھی کی موت کا علم تھا۔

ہزاروں لوگ ان کی آخری رسومات میں شریک ہوئے۔ ان کے آبائی علاقے نے ایک پارک کو ان کا نام دیا۔ لیکن عوامی سطح پر اس بات پر بہت کم بحث ہوئی کہ ان کی موت کا مطلب کیا ہے۔ ایک محقق کے مطابق امریکی حکومت نے سلوتن کی موت پر ’رازداری برتی جو آج بھی قائم ہے۔‘


Summary: جنوبی کوریا کی سرحد پر سکیورٹی کے سخت انتظامات کے باوجود امریکی فوج کا ایک سپاہی شمالی کوریا داخل ہوگیا ہے جسے اطلاعات کے مطابق کم جونگ ان کی زیرِ انتظام ریاست نے اپنی تحویل میں لے لیا ہے۔

امریکی فوجی شمالی کوریا کی تحویل میں: ’وہ زور سے ہنسا اور شمالی کوریا کی طرف بھاگنے لگا‘

جنوبی کوریا کی سرحد پر سکیورٹی کے سخت انتظامات کے باوجود امریکی فوج کا ایک سپاہی شمالی کوریا داخل ہو گیا ہے، جسے اطلاعات کے مطابق کم جونگ ان کی زیرِ انتظام ریاست نے اپنی تحویل میں لے لیا ہے۔

جنوبی کوریا نے اس میزائل لانچ کی تصدیق کی ہے اور اس حوالے سے خطے میں تناؤ بڑھ رہا ہے۔ اس کے کوئی شواہد نہیں کہ فوجی کی تحویل اور میزائل لانچ کا آپس میں کوئی تعلق ہے۔

خبر رساں ادارے اے پی کے مطابق کنگ کو جنوبی کوریا میں تشدد کرنے کے الزام پر تادیبی کارروائی کا سامنا تھا۔ سی بی ایس نیوز کے مطابق کنگ سیول میں ایئر پورٹ کی سکیورٹی عبور کرنے کے بعد کسی طرح ٹرمینل سے نکلنے میں کامیاب ہوئے اور سرحد کے دورے پر چلے گئے جہاں سے وہ سرحد عبور کر کے شمالی کوریا پہنچ گئے۔

اسی دورے پر ایک دوسرے شخص نے سی بی ایس کو بتایا کہ انھوں نے سرحد کے مقام پر ایک عمارت کا دورہ کیا تھا۔ مقامی میڈیا کے مطابق یہ صلح کی علامت گاؤں پانمنجوم میں واقع ہے۔ ان کے مطابق ’یہ شخص زور سے ہنسا اور کچھ عمارتوں کے بیچ و بیچ بھاگنے لگا۔‘

اب شمالی کوریا کی جانب سے ایک امریکی فوجی کو اپنی تحویل میں لینا امریکی صدر جو بائیڈن کے لیے خارجہ پالیسی کا بڑا چیلنج بن گیا ہے۔ خیال ہے کہ کنگ واحد امریکی شہری ہیں جو شمالی کوریا کی تحویل میں ہیں۔ وہاں ان کے علاوہ جنوبی کوریا کے چھ افراد بھی تحویل میں ہیں۔

2017 میں امریکہ اور شمالی کوریا کے درمیان تعلقات اس وقت خراب ہوئے جب ایک سال قبل پروپیگنڈا کی علامت چُرانے کے الزام میں گرفتار امریکی طالبعلم کو امریکہ کے حوالے کیا گیا مگر وہ کوما میں تھے اور فوراً ان کی موت ہوگئی۔ ان کا خاندان اس موت کے لیے شمالی کوریا کے حکام کو قصوروار ٹھہراتا ہے۔

حال ہی میں امریکہ کی جوہری صلاحیت رکھنے والی ایک آبدوز 1981 کے بعد پہلی بار جنوبی کوریا کے ساحل پر تعینات کی گئی ہے۔ اس کا مقصد شمالی کوریا کی جانب سے جوہری خطرے کا مقابلہ کرنا ہے۔

ان میں سے ایک تازہ مثال آٹو وارمبیئر کی ہے۔ یونیورسٹی آف ورجینیا کے طلبعلم جنوری 2016 میں شمالی کوریا کے سیاحتی دورے پر گئے جہاں انھیں گرفتار کیا گیا۔

نئے سال کے موقع پر اس پانچ روزہ دورے کا منتظم چینی ٹوور آپریٹر تھا۔ وارمیئر کے والد نے اخبار واشنگٹن پوسٹ کو بتایا تھا کہ ان کا بیٹا شمالی کوریا کی ثقافت کے بارے میں جاننا چاہتا تھا اور عام لوگوں سے ملنا چاہتا تھا۔

وارمیئر کو تحویل میں لیے جانے کے دو ماہ بعد شمالی کوریا کی ایک عدالت نے انھیں پروپیگنڈا کے ایک پوسٹر کی چوری کے الزام میں 15 سال قید کی سزا سنائی۔ سزا کے بعد وہ نامعلوم وجوہات کی بنا پر نیورولاجیکل زخم سے متاثر ہوئے۔


Summary: یہ 16 جولائی 1945 کو صبح سویرے کا وقت تھا۔ رابرٹ اوپنہائمر کنٹرول بنکر میں اس لمحے کے منتظر تھے جو دنیا بدلنے والا تھا۔ نیو میکسیکو کے صحرا میں قریب 10 کلو میٹر دور دنیا کے پہلے ایٹم بم کی آزمائش چل رہی تھی جسے ’ٹرینیٹی‘ کا نام دیا گیا۔

ایٹم بم بنا کر ’جہانوں کے غارت گر‘ کہلانے والے اوپنہائمر کا فخر پچھتاوے میں کیسے بدلا؟

اوپنہائمر مینہیٹن پراجیکٹ کے جذبانی اور دماغی جزو تھے: کسی بھی دوسرے شخص کے مقابلے انھوں نے ہی ایٹم بم کو حقیقت میں بدلا۔ جنگ کے بعد ان کے ساتھ کام کرنے والے جیرمی برنسٹین کہتے ہیں کہ یہ کوئی اور نہیں کر سکتا تھا۔

خطوط سے ظاہر ہوتا ہے کہ کیمبرج میں پوسٹ گریجویٹ تعلیم کے دوران بھی یہ مسائل جاری رہے۔ ان کے استاد انھیں لیبارٹری میں کام کرنے کا کہتے جو کہ اوپنہائمر کی کمزوری تھی۔ انھوں نے 1925 میں لکھا کہ ’میرا وقت بہت بُرا گزر رہا ہے۔ لیب میں کام کرنا بوریت کا باعث بنتا ہے۔ میں اس میں اتنا بُرا ہوں کہ مجھے نہیں لگتا کچھ سیکھ سکتا ہوں۔‘

ان کے مطابق ان کا محکمہ اسی وقت وقت وجود میں آگیا جب وہ اپنی پسندیدہ تھیوری دوسروں کو سمجھاتے تھے۔ وہ خود کو ’مشکل‘ استاد سمجھتے تھے مگر اسی کردار کی بدولت اوپنہائمر میں وہ حوصلہ آیا جس کی انھیں پروجیکٹ وائے کے دوران ضرورت تھی۔ ایک ساتھی نے ان کے طلبہ کے بارے میں لکھا کہ ’وہ انھیں بہترین سمجھتے، ان کی حرکات کی نقل اتارتے۔ اوپنہائمر نے ان کی زندگیوں کو متاثر کیا۔‘

اوپنہائمر کو اس منصوبے کے لیے بھرتی کرنے میں ان کی محبت الوطنی اور خواہش نے کلیدی کردار ادا کیا۔ مینہیٹن انجینیئر ڈسٹرکٹ کے فوجی رہنما جنرل لیزلی گرووز ایٹم بم منصوبے کے لیے سربراہ سائنسدان کو ڈھونڈنے کے ذمہ دار تھے۔

اوپنہائمر کا ’انتہائی آزاد خیال پس منظر‘ ایک تشویش تھی۔ گرووز نے سائنس کی دنیا میں ان کے علم کی قدر جانی مگر وہ ان کی ایٹم بم کے حوالے سے اس پُرزور خواہش سے پریشان تھے۔

تاہم بظاہر ایسا لگتا ہے کہ جب یہ کام ہوگیا تو اوپنہائمر کا اپنے مؤقف پر اعتماد لڑکھڑا گیا۔ برڈ اور شروین کے مطابق جنگ کے بعد اٹامک انرجی کمیشن میں تعیناتی کے دوران وہ مزید ہتھیار بنانے کی مخالفت کرتے تھے، خاص کر ہائیڈروجن بم جسے انھیں کی خدمات کی بدولت اب بنانا ممکن تھا۔

اوپنہائمر کو اپنی زندگی کی آخری دہائیوں کے دوران ایٹم بم بنانے کی تکنیکی کامیابی پر فخر تھا مگر اس کے اثرات پر دکھ بھی۔ انھیں بارہا کہا کہ بم کا بننا ناگزیر تھا۔

جب ہم اوپنہائمر کی شخصیت میں تضادات کی بات کرتے ہیں تو شاید یہی چیز تھی جس نے انھیں بم بنانے کے منصوبے کو پایہ تکمیل تک پہنچانے میں مدد کی۔ تحقیق میں مہارت کے علاوہ اوپنہائمر میں بم بنانے کی پُرزور خواہش تھی اور صرف وہی یہ تصور کرسکتے تھے کہ وہ اسے ممکن بنانے والے سائنسدان ہوں گے۔


Summary: رواں ہفتے امریکی صدر نے کہا کہ ’مجھے پوتن کی جانب سے جوہری ہتھیاروں کے استعمال کرنے کی فکر رہتی ہے۔‘ ان کا ماننا ہے کہ یہ ’خطرہ‘ حقیقی ہے۔

کیا روس واقعی یوکرین میں جوہری جنگ کا ’جوا‘ کھیل سکتا ہے؟

کیا روس واقعی یوکرین میں جوہری جنگ کا کھیل سکتا ہے؟ یہ وہ سوال ہے جو ہم اس وقت سے پوچھ رہے ہیں جب روسی صدر ولادیمیر پوتن نے یوکرین پر حملے کا حکم دیا تھا۔ کیا اس جنگ میں کریملن جوہری راستہ اپنا سکتا ہے؟

اور صدر پوتن اس بات کی تصدیق کر چکے ہیں کہ روس کی جانب سے بیلاروس میں چھوٹے جوہری ہتھیار نصب کیے جا چکے ہیں۔ انھوں نے کہا تھا کہ اس کا مقصد ایسے عناصر کو یاد دہانی کروانا ہے جو ’ہمیں سٹریٹیجک شکست سے دوچار کرنے کا سوچ رہے ہیں۔‘

شاید یہ نئی بات نہیں ہے۔ لیکن اس مضمون کی حیران کن بات یہ ہے کہ اس سے عندیہ ملتا ہے کہ یوکرین میں جوہری ہتھیار استعمال کرنے کی بحث اب عوامی سطح پر ہو رہی ہے۔ اور اس بحث میں روس کے اندر جارحانہ عزائم رکھنے والے ہی حصہ نہیں لے رہے۔

ان کے مطابق ’جدید تاریخ میں ایسے متعدد عسکری آپریشنز کی مثالیں موجود ہیں جن کے ان دیکھے نتائج نکلے۔ لیکن ان میں جوہری ہتھیار استعمال نہیں کیے گئے۔ جوہری ہتھیار کے استعمال سے غیر متوقع صورت حال پیدا ہونے کا اندیشہ بڑھ جاتا ہے اور تنازع کئی گنا بڑھ جانے کا خطرہ ہوتا ہے۔‘

وہ کہتے ہیں کہ ’جوہری کھنڈرات جو ایسی جوہری چال کا نتیجہ ہوں گے ایک روشن مستقبل کی بدترین بنیاد ہوں گے۔ سنسنی خیز خیالات اور خطرناک جوا کھیلنے کے مداحوں کو یہ بات یاد رکھنی چاہیے۔‘

یہ ممکن ہے کہ سرگئی کاراگانوو کی یہ تجویز اتنی حیران کن تھی کہ روس کے دیگر ماہرین کو محسوس ہوا کہ اب ان کے لیے خاموش رہنا ممکن نہیں۔

اگر ایسا ہی ہے تو ظاہر ہوتا ہے کہ اگرچہ روسی میڈیا ریاست کنٹرول کر رہی ہے، تاہم موجودہ حدود کے اندر رہتے ہوئے مخصوص موضوعات پر محدود بحث کی گنجائش موجود ہے۔ خصوصاً جوہری جنگ جیسے اہم موضوع پر۔

یہ بھی ممکن ہے کہ یہ ایک طے شدہ بحث تھی جس کا مقصد مغرب کی توجہ حاصل کرنا ہے تاکہ صدر پوتن سرگئی کاراگانوو جیسے لوگوں کے مقابلے میں بہتر انسان لگیں۔

آخر روسی صدر نے خود تو مغرب پر جوہری حملے میں پہل کی بات نہیں کی۔ اور اسی لیے بہتر ہو گا کہ ان کے ساتھ امن کی بات کی جائے اس سے پہلے کہ سرگئی کاراگانوو اور ان کے ہم خیال بازی لے جائیں اور جوہری بٹن دبا بیٹھیں۔

ایک بات واضح ہے کہ روس میں مغرب مخالف بیانیہ زور پکڑ رہا ہے اور یوکرین کی جانب سے جوابی عسکری حملے کے بعد جوہری سوال جلد دبنے والا نہیں۔


Summary: روسی صدر کے مطابق ان جوہری ہتھیاروں کو صرف اس صورت میں استعمال کیا جائے گا جب روس کو اپنی سرزمین یا ریاست کو خطرہ لاحق ہونے کا خدشہ ہو گا۔ دوسری جانب امریکی حکومت کا کہنا ہے کہ انھیں کریملن  کی جانب سے یوکرین پر حملہ کرنے کے لیے جوہری ہتھیار استعمال کے کوئی  اشارے نہیں ملے۔

روس نے کم رینج پر مار کرنے والے جوہری ہتھیار بیلاروس بھیجنے کا اعلان کیوں کیا؟

روسی صدر نے ایک فورم پر اس حوالے سے مزید کہا کہ ان جوہری ہتھیاروں کو صرف اس صورت میں استعمال کیا جائے گا جب روس کو اپنی سرزمین یا ریاست کو خطرہ لاحق ہونے کا خدشہ ہو گا۔

دوسری جانب امریکی حکومت کا کہنا ہے کہ انھیں کریملن کی جانب سے یوکرین پر حملہ کرنے کے لیے جوہری ہتھیار استعمال کرنے کے کوئی اشارے نہیں ملے ہیں۔

امریکی وزیر خارجہ انٹونی بلنکن نے صدر پوتن کے بیانات پر ردِعمل میں کہا ہے کہ ’ہمیں ایسے کوئی اشارے نہیں ملے جو روس کی جانب سے جوہری ہتھیار استعمال کرنے کی تیاری کو ظاہر کریں۔‘

جب فورم کے منتظمین سے ان ہتھیاروں کے استعمال کے امکان کے بارے میں پوچھا گیا تو ان کا کہنا تھا کہ ’ہم پوری دنیا کو کیوں دھمکائیں گے؟ ہم پہلے ہی واضح کر چکے ہیں کہ روسی ریاست کو خطرہ ہونے کی صورت میں انتہائی اقدامات اٹھائے جا سکتے ہیں۔‘

انھوں نے کہا کہ ’ہم یہاں اس بات کو سننے اور جاننے کے لیے آئے ہیں کہ یوکرین کے عوام کس کرب سے گزرے ہیں۔‘تاہم  یوکرین کے صدر ولادیمیر زیلنسکی نے کہا  ہے کہ روس کو سفارتی طور پر روکنے کے بجائے اسے عالمی برادری  کی جانب سے اس حملے کی مذمت  پہنچانے کی ضرورت ہے اور اس پیغام کے لیے ضروری ہے کہ روس کے ساتھ  سفارتی تعلقات  ختم کئے جائیں۔

صدر زیلینسکی نے  واصخ کیا ہے کہ کیئو ماسکو کے ساتھ  جب تک مذاکرات  کے عمل میں شامل نہیں ہو گا تب تک روس یوکرین کے علاقوں پر قابض رہے گا۔

دوسری جانب صدر پوتن نے اپنے اس دعوے کو بھی دہرایا  ہے کہ یوکرین کو اپنے جوابی حملوں میں کامیابی  ملنے کے کوئی امکانات نہیں ہیں۔ انھوں نے دعویٰ کیا کہ یوکرینی فوج کے پاس اب  اپنے فوجی سازوسامان بھی ختم ہو رہا ہے اور وہ جلد ہی صرف مغربی ممالک کی جانب سے عطیہ  کیے گئے ہتھیار کا ہی استعمال کرسکیں گے۔

روسی رہنما نے اقتصادی موضوعات پر بھی بات کی اور یہ دعویٰ کیا کہ روس پر لگائی جانے والی مغربی پابندیاں نہ صرف  اسے  تنہا کرنے کی کوشش میں ناکام رہیں بلکہ اس کے برعکس تمام ہتھکنڈے روس کو ’مستقبل کی منڈیوں‘  کے ساتھ تجارت میں توسیع کا باعث بنے۔ انھوں نے ایشیا، مشرق وسطیٰ اور لاطینی امریکہ کے ممالک کے ساتھ نئے معاہدوں کی تعریف کی  اور انھیں  قابل اعتماد اور ذمہ دار شراکت دار قرار دیا۔


Summary: یوکرین جنگ: ویگنر کے سربراہ کا جون تک باخموت کو روسی فوج کے حوالے کرنے کا عہد کیا

یوکرین جنگ: ویگنر گروپ کا باخموت روس کے حوالے کرنے کا عہد

روس کے کرائے کے گروپ ویگنر کے سربراہ  یفگینی پریگوژن نے یکم جون تک یوکرین کے شہر باخموت کا کنٹرول روسی فوج کے حوالے کرنے کا عزم ظاہر کیا ہے۔

یوگینی پریگوژن  نے سنیچر کے روز باخموت پر قبضہ کرنے کا دعویٰ کیا تھا، لیکن کیئو کا کہنا ہے کہ وہ اب بھی شہر کے کچھ حصوں پر اس کا کنٹرول ہے۔

یوکرین کا کہنا ہے کہ اس کے فوجی اب بھی باخموت کے مضافات میں پیش قدمی کر رہے ہیں۔

لیکن یوگینی پریگوژن  نے کہا کہ ان کے فوجی جمعرات سے شہر کو روسی فوج کے حوالے کرنا شروع کر دیں گے۔ پریگوژن  نے ٹیلی گرام پر ایک آڈیو ریکارڈنگ میں کہا، ’ویگنر 25 مئی سے 1 جون تک آرٹیموسک چھوڑ دیں گے‘ باخموت کو سوویت انقلاب کے اعزاز میں آرٹیموسک کے نام سے جانا جاتا تھا بعد میں یوکرین  نے اس کا نام تبدیل کر دیا تھا ۔

انہوں نے کہا کہ ویگنر نے منتقلی سے قبل شہر کے مغرب میں ’دفاعی لائنیں‘ قائم کی تھیں۔ لیکن یوکرین کی نائب وزیر دفاع، ہانا ملیار نے اس بات کا اعادہ کیا کہ ان کی افواج اب بھی شہر کے اندر قدم جما رہی ہیں اور مضافات میں پیش قدمی کر رہی ہیں، انہوں نے مزید کہا کہ ان کی نقل و حرکت کی ’شدت‘ کم ہو گئی ہے۔

تجزیہ کاروں کا کہنا ہے کہ ماسکو کے لیے باخموت بہت کم تزویراتی اہمیت کا حامل ہے، لیکن یوکرین میں اب تک کی طویل ترین جنگ کے بعد اس پر قبضہ روس کے لیے ایک علامتی فتح ہوگی۔

یوکرین کے صدر ولادیمیر زیلنسکی نے اتوار کو جاپان میں جی 7 سربراہی اجلاس سے خطاب کرتے ہوئے اصرار کیا کہ باخموت پر روس کے ’قبضہ نہیں‘ ہے۔ روسی صدر ولادیمیر پوتن نے ویگنر کو مبارکباد دی ہے۔

انہوں نے کئی بار اعلیٰ روسی فوجی حکام کو نشانہ بنایا ہے اور ان پر اپنے فوجیوں کی حمایت نہ کرنے پر عوامی سطح پر تنقید کی ہے۔ گزشتہ ماہ انہوں نے یہ دھمکی بھی دی تھی کہ اگر انہیں انتہائی ضروری گولہ بارود فراہم نہ کیا گیا تو وہ اپنے فوجیوں کو شہر سے باہر نکال لیں گے۔

باخموت پر قبضہ روس کو ڈونیٹسک کے پورے علاقے کو کنٹرول کرنے کے اس کے ہدف کے قدرے قریب لے آئے گا، مشرقی اور جنوبی یوکرین کے چار خطوں میں سے یہ ایک ایسا خطہ ہے جس کا روس نے گزشتہ ستمبر میں ریفرنڈم کے بعد روس کے ساتھ الحاق کیا تھا، باہر بڑے پیمانے پر اس کی مذمت کی گئی تھی۔

اس ماہ کے شروع میں، امریکہ نے کہا تھا کہ اس کا خیال ہے کہ باخموت کی لڑائی میں 20,000 سے زیادہ روسی فوجی ہلاک اور 80,000 زخمی ہوئے ہیں۔ بی بی سی ان اعداد و شمار کی آزادانہ تصدیق کرنے سے قاصر ہے۔


Summary: مشن کو خفیہ رکھنے کے لیے ہر سائنسدان مختلف نام سے سفر کر رہا تھا اور سیدھا پوکھران جانے کے بجائے بہت گھوم کر وہاں پہنچ رہا تھا۔ ڈیفنس ریسرچ اینڈ ڈیولپمنٹ آرگنائزیشن ڈی آر ڈی او کی ٹیم میں کل 100 سائنسدان تھے۔

جب انڈین فوج کی وردی پہنے سائنسدانوں نے امریکہ کو چکمہ دے کر انڈیا کا دوسرا ایٹمی تجربہ کیا

20 اپریل 1998 تک ’بھابھا اٹامک ریسرچ سینٹر‘ (بی اے آر سی) کے اعلیٰ سائنسدانوں کو انڈیا کے ایٹمی دھماکے کرنے کے فیصلے سے آگاہ کر دیا گیا تھا۔ اس کے بعد سے یہ تمام افراد چھوٹی چھوٹی ٹولیوں میں پوکھران کی طرف جانا شروع ہو گئے تھے۔

مشن کو خفیہ رکھنے کے لیے ہر سائنسدان مختلف ناموں سے سفر کر رہے تھے اور سیدھا پوکھران جانے کے بجائے بہت گھوم کر اور متبادل راستوں سے وہاں پہنچ رہے تھے۔ ڈیفنس ریسرچ اینڈ ڈیولپمنٹ آرگنائزیشن ڈی آر ڈی او کی ٹیم میں کل 100 سائنسدان تھے۔

ایٹم بم کا کوڈ نام ’کینٹین سٹورز‘ رکھا گیا تھا۔ بم دھماکوں کے لیے گرین سگنل ملنے کے بعد سب سے بڑا مسئلہ یہ تھا کہ ممبئی کے زیر زمین والٹ میں رکھے ان بموں کو پوکھران تک کیسے پہنچایا جائے۔

کسی کو اندازہ نہیں تھا کہ اس جہاز میں جو کچھ رکھا گیا تھا وہ منٹوں میں پورے ممبئی شہر کو تباہ کر سکتا ہے۔ اے این 32 طیارے نے صبح سویرے ممبئی ایئرپورٹ سے اڑان بھری۔ دو گھنٹے بعد وہ جیسلمیر ہوائی اڈے پر اترا۔ وہاں ٹرکوں کا ایک اور قافلہ ان کا انتظار کر رہا تھا۔

پوکھران کا موسم بھی سائنس دانوں کے لیے مشکلات پیدا کر رہا تھا۔ ایک رات بادل گرجنے کے ساتھ ایک خوفناک طوفان آیا۔ تمام سائنسدان ابھی ’پریئر ہال‘ سے واپس آئے تھے جہاں وہ نیوکلیئر ڈیوائس کو مجتمع کرنے کی کوشش کر رہے تھے۔

سائنسدان ایس کے سکّا اور ان کی ٹیم کو خدشہ تھا کہ اگر پریئر ہال پر آسمانی بجلی گرتی ہے تو اس سے نہ صرف آلات کو نقصان پہنچ سکتا ہے بلکہ انھیں وقت سے پہلے دھماکے کا خطرہ بھی لاحق ہو سکتا ہے۔ ایک رات اتنا زوردار طوفان آیا کہ کچھ نظر نہیں آ رہا تھا۔

حادثاتی طور پر آگ لگنے کے امکان سے بچنے کے لیے ایئر کنڈیشن چلانے کی بھی اجازت نہیں تھی اور سائنسدانوں کو انتہائی مشکل حالات میں کام کرنا پڑ رہا تھا۔ گرمی ایسی تھی کہ سائنسدان ہر وقت پسینے میں شرابور رہتے تھے۔

راج چینگپا لکھتے ہیں کہ ’ایک رات سائنسدان کوشک نے رات میں ایک سیٹلائٹ دیکھی، تین گھنٹے کے اندر اندر اس نے چار سیٹلائٹ گنے جو وہاں سے گزر رہے تھے۔ اس سے صاف ظاہر ہوتا تھا کہ کوئی مسئلہ ہے، ورنہ ایک رات میں اتنی ساری سیٹلائٹس کی موجودگی کی کیا وجہ ہو سکتی ہے؟ ہم نے اس لیے زیادہ محتاط رہنے کا فیصلہ کیا۔ اس دوران شرما نے کہا کہ ’ہم کسی قسم کا خطرہ مول لینے کے متحمل نہیں ہو سکتے۔‘

سال 1998 میں بھی سی آئی اے نے پوکھران کے اوپر چار سیٹلائٹ رکھے تھے لیکن ٹیسٹ سے کچھ دیر پہلے صرف ایک سیٹلائٹ پوکھران کی نگرانی کر رہا تھا اور وہ بھی صبح 8 بجے سے 11 بجے کے درمیان اس علاقے کے اوپر سے گزرا۔


Summary: انڈیا کے نیوکلیئر پروگرام کو شروع کرنے والے ہومی بھابھا کی موت  محض 56 سال کی  عمر میں ہوائی جہاز کے ایک حادثے میں ہوئی جس میں ان سمیت 117 افراد ہلاک ہو گئے تھے۔ بھابھا کی اچانک موت نے پورے  انڈیا کو ہلا کر رکھ دیا تھا۔ اس حادثے سے متعلق کچھ قیاس آرائیاں یہ بھی ہیں کہ  اس سازش میں امریکی خفیہ ایجنسی سی آئی اے کا ہاتھ بھی ہو سکتا ہے۔

ہومی بھابھا: انڈیا کے ایٹمی پروگرام کے بانی کی موت ایٹمی پروگرام کو روکنے کی سازش تھی یا محض حادثہ؟

یہ طیارہ دہلی، بیروت اور جنیوا کے راستے لندن جا رہا تھا۔ اس حادثے میں تمام 106 مسافر اور 11  فضائی عملے کے افراد  ہلاک ہو گئے۔ کنچن جنگا تقریباً اسی جگہ گر کر تباہ ہوا جہاں اس سے قبل نومبر 1950 میں ایئر انڈیا کا ایک اور طیارہ 'مالابار شہزادی' گر کر تباہ ہوا تھا۔ انڈیا کے  مالابار پرائز اور کنجن جنگا دونوں طیاروں کا ملبہ اور اس میں سوار لوگوں کی لاشیں کبھی نہیں مل سکیں اور نہ ہی اس طیارے کا بلیک باکس ملا۔ خراب موسم کے باعث طیارے کے ملبے کو تلاش کرنے کا کام روکنا پڑا۔

ہومی بھابھا کی عمر محض 56 سال  تھی جب  وہ اس دنیا کو الوداع کہہ گئے۔ کاسمک ایز (کائناتی شعاعوں) پر کام کے حوالے سے بھابھا کو سب سے زیادہ یاد کیا جاتا ہے جس  پر انھیں نوبل انعام کے لیے نامزد کیا گیا تاہم بھابھا کا اصل کارنامہ انڈیا کے جوہری توانائی پروگرام اور ٹاٹا انسٹی ٹیوٹ کا قیام تھا۔

بھابھا کی اچانک موت نے پورے  انڈیا کو ہلا کر رکھ دیا تھا۔ یہ اس وقت کے سب سے بڑے صنعت کار جے آر ڈی ٹاٹا کے لیے دوہرا نقصان تھا۔ ان کے بہنوئی گنیش برٹولی جو ایئر انڈیا کے یورپ کے لیے علاقائی ڈائریکٹر تھے، اسی طیارے میں سفر کر رہے تھے۔

سال 2008 میں ایک کتاب ’کنورسیشن ودھ دا کرو‘ (Conversations with the Crow) میں سی آئی اے کے سابق افسر رابرٹ کراؤلی اور صحافی گریگوری ڈگلس کے درمیان ہونے والی  ایسی مبینہ گفتگو شائع ہوئی ہے جس سے لوگوں کو یہ تاثر ملا کہ اس حادثے میں سی آئی اے ملوث  ہو سکتی ہے۔

بھابھا کے سوانح نگار بختیار کے دادا بھائی لکھتے ہیں۔ ’بھابھا کی موت اٹلی کے تیل کے ایک تاجر اینریکو میٹی کی طرح تھی۔ انھوں نے اٹلی کا پہلا جوہری ری ایکٹر بنایا تھا اور مبینہ طور پر سی آئی اے  نے ان کے نجی جہاز  کو  تخریب کاری سے تباہ کر کے ان کو ہلاک کر دیا تھا۔‘

25 اگست کو ٹاٹا انسٹی ٹیوٹ آف فنڈامینٹل ریسرچ میں بھابھا کے اعزاز میں ایک تعزیتی اجلاس منعقد ہوا۔ بھابھا نے کسی بڑے شخص کے زندہ ہوتے ہی اس کی موت پر چھٹی دینے کے رواج پر پابندی لگا دی تھی کیونکہ ان کا ماننا تھا کہ کسی شخص کی موت پر سب سے بڑا خراج تحسین کام کو روک کر نہیں بلکہ زیادہ کام کرنے سے ہوتا ہے۔


Summary: شمالی کوریا کے رہنما کم جان انگ کی بہن کم یو جانگ نے خبردارکیا ہے کہ جنوبی کوریا کی امریکہ کے ساتھ حال ہی میں ہونے والی ڈیل ایک نئے خطرے کی جانب لے کر جا سکتی ہے۔ یہ معاہدہ رواں ہفتے اس وقت سامنے آیا ہے جب امریکی صدر جو بائیڈن نے اپنے ہم منصب جنوبی کوریا کے صدر یون سک ییول کے ساتھ امریکہ میں ملاقات کی۔

امریکہ اور جنوبی کوریا کی جوہری ہتھیاروں سے لیس آبدوزوں کی ڈیل سنگین خطرہ ہے: کم یو جانگ

شمالی کوریا کے رہنما کم جان ان  کی بہن کم یو جانگ نے خبردار کیا ہے کہ جنوبی کوریا کی امریکہ کے ساتھ حال ہی میں ہونے والی ڈیل ایک نئے خطرے کی جانب لے کر جا سکتی ہے۔

واضح رہے کہ امریکہ نے جوہری ہتھیاروں سے لیس اپنی آبدوزوں کو جنوبی کوریا میں تعینات کرنے پر نہ صرف اتفاق کیا ہے بلکہ شمال کی جانب سے جوہری خطرات کا مقابلہ کرنے کے لیے اپنی حکمت عملی سے میں سیول کو شامل کرنے پر اتفاق بھی کیا ہے جس  کے جواب میں جنوبی کوریا نے جوہری ہتھیاروں کو تیار نہ کرنے پر رضامندی کا اظہار کیا ہے۔

واشنگٹن ڈکلیریشن کے نام سے موسوم  یہ معاہدہ رواں ہفتے اس وقت سامنے آیا ہے جب امریکی صدر جو بائیڈن نے اپنے ہم منصب جنوبی کوریا کے صدر یون سک ییول کے ساتھ امریکہ میں ملاقات کی۔

کم یو جانگ نے معاہدے کے حوالے سے بات کرتے ہوئے مزید کہا ’ہمارے مخالف جوہری جنگی مشقوں میں جتنا اضافہ کریں گے اور مشقوں کے دوران جتنے جوہری اثاثے جزیرہ نما کوریا کے اطراف تعینات کریں گے، ہمارے پاس  اسی تناسب سے اپنے دفاع کے حق کا استعمال مضبوط ہوتا جائے گا۔‘

کم جانگ ان کی بہن کم یو جانگ کوریا کی ورکرز پارٹی کی سنٹرل کمیٹی میں ایک اعلیٰ عہدے پر فائز ہیں جنھیں اپنے بھائی کی طرح طاقتور اورانتہائی بااثر شخصیت کے طور پر جانا جاتا ہے۔

دوسری جانب امریکی صدر جو بائیڈن نے اس معاہدے کو سراہتے ہوئے دعویٰ کیا ہے کہ ’اس ڈیل سے شمالی کوریا کے حملے کو روکنے کے لیے اتحادیوں کا تعاون مزید مضبوط ہو گا۔‘

جنوبی کوریا کے صدر یون سک ییول نے معاہدے کو اتحادیوں کی حفاظت کے لیے بہتر قدم  قرار دیتے ہوئے کہا کہ ’یہ معاہدہ امریکہ کی جانب سے حملوں کو روکنے اور جوہری ہتھیاروں کے استعمال سے اتحادیوں کی حفاظت کے لیے بے مثال ہے۔‘

دوسری جانب (جنوبی کوریا کے دارالحکومت) سیؤل میں سیاست دان طویل عرصے سے امریکہ سے مطالبہ کر رہے ہیں کہ وہ شمالی کوریا کے خلاف جوہری ہتھیاروں کی منصوبہ بندی میں ان کی شمولیت کو بڑھائیں۔

شمالی کوریا کی طرف سے لاحق جوہری خطرے کے بارے میں دونوں جانب سے تشویش پائی جاتی رہی ہے۔

پیانگ یانگ میں نہ صرف جنوبی کوریا کو نشانے بنانے والے ٹیکٹیکل جوہری ہتھیار تیارکیے جا رہے ہیں بلکہ طویل فاصلے تک مار کرنے والے  ایسے ہتھیاروں کو بہتربنانے کا کام جاری ہے جو امریکی سرزمین تک پہنچ سکتے ہیں۔

دوسری جانب امریکہ پہلے ہی جنوبی کوریا کے دفاع کے لیے ایک معاہدے پر عمل کا پابند ہے اور اس کے لیے امریکہ نے ضرورت پڑنے پرجوہری ہتھیار استعمال کیے جانے کے عزم کا اظہار کر رکھا ہے۔

تاہم جنوبی کوریا میں بعض  افراد امریکہ کے اس عزم پر شکوک و شبہات کا اظہار کرتے ہوئے ملک سے اپنے جوہری پروگرام کو آگے بڑھانے کا مطالبہ کرنا شروع کر دیا ہے۔


Summary: مشرق وسطی کے اس طویل اور خونی تنازعے کو دہایاں گزر چکی ہیں جس کا مستقبل قریب میں بھی کوئی مستقل حل ہوتا دکھائی نہیں دے رہا۔ اس تنازعے کا تناظر سمجھنے کے لیے بی بی سی کی جانب سے چند اہم سوالات کے جواب دیے جا رہے ہیں۔

فلسطین اور اسرائیل کا تنازع کیا ہے اور کیا اس کا کوئی حل ممکن ہے؟

یورپ میں یہودیوں کے ساتھ روا رکھے جانے والے سلوک کی وجہ سے صیہونی تحریک زور پکڑنے لگی جس کا مقصد یہودیوں کے لیے الگ ریاست کا قیام تھا۔ اس وقت فلسطین کا علاقہ سلطنت عثمانیہ کے کنٹرول میں تھا۔ تاہم پہلی جنگ عظیم کے بعد یہ خطہ برطانیہ کے زیرتسلط آیا جہاں یہودی بڑی تعداد میں منتقل ہونے لگے اور یوں مقامی عرب آبادی کے ساتھ تناؤ کا آغاز ہوا۔

دوسری جانب غرب اردن میں بین الاقوامی طور پر مانی جانے والی فلسطینی حکومت ہے جس میں فتح تنظیم کا اہم کردار ہے۔ تاہم غرب اردن غربِ اردن کہلانے والے اس چھوٹے سے علاقے میں 86 فیصد فلسطینی ہیں جبکہ 14 فیصد لوگ اسرائیلی آباد کار ہیں جو ایسی بستیوں میں رہتے ہیں جو ایک دوسرے سے عموماً فاصلے پر موجود ہوتی ہیں۔

ان جنگوں کے علاوہ حماس نے اسرائیل پر ہزاروں راکٹ داغے ہیں اور کئی حملے کیے ہیں۔ اسرائیل نے بھی حماس کو کئی بار فضائی حملوں سے نشانہ بنایا ہے۔ 2007 سے اسرائیل نے مصر کی مدد سے غزہ کی پٹی کا محاصرہ کر رکھا ہے۔

حماس اور اسرائیل کے درمیان مستقل تناؤ موجود رہتا پے۔ تاہم سنیچر کو حماس کی جانب سے ہونے والے حملے بلکل اچانک ہوئے جس میں حماس نے پہلے درجنوں راکٹ داغے جس کے بعد اس کے جنگجو سرحد پار کرنے کے بعد اسرائیلی آبادیوں پر حملہ آور ہوئے۔

حماس کا دعویٰ ہے کہ اس کے پاس 53 ’جنگی قیدی‘ ہیں جن میں اسرائیلی فوج کے سینیئر افسر بھی شامل ہیں اور ان میں سے بہت سوں کو ان سرنگوں میں رکھا گیا ہے جنھیں ماضی میں اسرائیل نشانہ بناتا رہا ہے

ایک آزاد فلسطینی ریاست کے قیام میں تاخیر کے علاوہ اسرائیل کی جانب سے غرب اردن میں یہودی بستیوں کی تعمیر اور ان کے گرد سکیورٹی رکاوٹوں کی تعمیر نے امن کے حصول کو مشکل بنا دیا ہے۔ تاہم ان کے علاوہ بھی کئی اختلافات موجود ہیں۔

ایک اور معاملہ فلسطینی تارکین وطن کا بھی ہے۔ پی ایل او کا دعوی ہے کہ اس وقت دنیا بھر میں ایک کروڑ سے زیادہ فلسطینی موجود ہیں جن میں سے نصف اقوام متحدہ کے ساتھ رجسٹر ہیں۔ فلسطینیوں کا کہنا ہے کہ ان افراد کو اسرائیل واپس آنے کا حق حاصل ہے جبکہ اسرائیل کا ماننا ہے کہ ایسا کرنے سے اس کی یہودی شناخت خطرے میں پڑ سکتی ہے۔

ایسے میں امن کیسے قائم ہو گا؟ اس کے لیے دونوں جانب سے چند اقدامات ضروری ہوں گے۔ اسرائہل کو فلسطیونیوں کی آزاد ریاست کا حق تسلیم کرنا ہو گا، غزہ کی پٹی کے محاصرہ ختم کرنا ہو گا اور مشرقی یروشلم اور غرب اردن میں رکاوٹیں ختم کرنی ہوں گی۔


Summary: گذشتہ کئی ماہ سے یہ بات تو واضح تھی کہ فلسطینی مسلح گروہ اور اسرائیل کے درمیان کشیدگی کا خطرہ بڑھ رہا ہے۔ تاہم یہ کب اور کہاں ہو گی یہ بات حماس کے مسلح گروہ کے علاوہ سب کے لیے ہی ایک سرپرائز ثابت ہوا۔

حماس کا چونکا دینے والا انتہائی پیچیدہ آپریشن، اسرائیل کی جوابی کارروائی اور امن کی کوششیں جو ناکام ہوتی رہیں

سنیچر کی صبح حماس کی جانب سے غزہ سے اب تک کا سب سے بڑا آپریشن کیا گیا ہے اور اسرائیل اس کے لیے بالکل بھی تیار نہیں تھا۔  اس وقت جو ہو رہا ہے اس کی مثال پہلے کبھی نہیں ملتی۔ حماس کے عسکریت پسندوں نے حفاظتی باڑ کو مختلف جگہوں سے کاٹا اور غزہ سے اسرائیل کی حدود میں داخل ہوئے۔

اس کارروائی کے چند ہی گھنٹوں بعد اسرائیل نے غزہ میں فضائی حملوں کے ذریعے جوابی کارروائی کی جس کے باعث سینکڑوں فلسطینی ہلاک ہو گئے۔ اسرائیلی جرنیل اب ایک زمینی آپریشن کی منصوبہ بندی کر رہے ہیں اور اسرائیلی یرغمالیوں کی غزہ میں موجودگی کا مطلب یہ ہے کہ یہ صورتحال ماضی میں کی جانے والی کسی بھی کارروائی سے زیادہ پیچیدہ ہو سکتی ہے۔

اسرائیلیوں اور فلسطینیوں کا خیال تھا کہ اس قسم کا حملہ مقبوضہ غربِ اردن سے ہو سکتا ہے اور ان دونوں کی توجہ وہاں مرکوز تھی۔ مقبوضہ بیت المقدس اور اردن کی سرحد کے درمیان موجود یہ علاقہ سنہ 1967 کے بعد سے اسرائیل کے قبضے میں ہے اور یہاں گذشتہ ایک سال میں مسلسل پرتشدد واقعات ہوتے رہے ہیں۔

اسرائیلیوں کا ماننا ہے کہ ان کے خفیہ ایجنٹس اور مخبروں کے ایک وسیع نیٹ ورک اور جدید ٹیکنالوجی کی مدد سے کی گئی نگرانی انھیں محفوظ رکھے گی لیکن اس صورت میں ایسا نہیں ہوا۔

حماس کا کہنا ہے کہ اس نے یہ کارروائی مقبوضہ بیت المقدس میں موجود مساجد کو لاحق خطرے کے باعث کی۔ گذشتہ ہفتے کے دوران کچھ یہودیوں نے مسجد الاقصیٰ کمپاؤنڈ میں جا کرعبادت کی تھی جو مسلمانوں کے لیے سعودی عرب میں مکہ اور مدینہ کے بعد تیسری سب سے زیادہ مقدس جگہ سمجھی جاتی ہے۔

یہی جگہ یہودیوں کے لیے بھی مقدس ہے کیونکہ یہاں قدیم زمانے میں ایک یہودی عبات گاہ ہوا کرتی تھی۔ یہاں عبادت کرنا شاید اتنی بڑی بات محسوس نہ ہو لیکن اسرائیل کی جانب سے ایسا کرنے پر پابندی عائد کی گئی ہے کیونکہ فلسطینیوں کے لیے یہ بہت زیادہ اشتعال انگیز عمل ہے۔

حماس کے آپریشن کی پیچیدگی یہ بتاتی ہے کہ اس کی منصوبہ بندی کئی ماہ تک کی جاتی رہی۔ یہ گذشتہ ایک ہفتے کے دوران مقبوضہ بیت المقدس میں ہونے والے واقعات کا فوری ردِ عمل نہیں تھا۔

ان حالیوں کارروائیوں سے ایک بات تو واضح ہے کہ اس تنازع کو کسی عام طریقے سے حل نہیں جا سکتا ہے۔ جب اسے مزید بھڑکنے دیا جاتا ہے تو نتیجے تشدد اور خون ریزی کی شکل میں ہی سامنے آتا ہے۔


Summary: اسرائیل میں فلسطینی عسکریت پسند تنظیم حماس کے ’طوفان الاقصیٰ‘ آپریشن اور اس کے جواب میں غزہ پر اسرائیلی بمباری سے ہلاک ہونے والوں کی تعداد 380 سے بڑھ گئی ہے تاہم اسرائیلی میڈیا کی جانب سے حماس کے حملوں کے بعد اسرائیلی خفیہ ایجنسیوں کی ناکامی کے حوالے سے سوالات پوچھے جا رہے ہیں۔

اسرائیلی انٹیلیجنس ایجنسیاں موساد اور شاباک حماس کے آپریشن ’طوفان الاقصیٰ‘ کو روکنے میں کیسے ناکام رہیں؟

سنیچر کی صبح فلسطین کے عسکریت پسند گروہ حماس کی جانب سے جب اسرائیل پر ’زمینی، فضائی اور بحری‘ ذرائع سے حملے کیے گئے تو چند ہی گھنٹوں میں ان حملوں کو اسرائیلی میڈیا کی جانب سے ’انٹیلیجنس کی ناکامی‘ قرار دیا جانے لگا تھا۔

حماس کی جانب سے کیے جانے والے ان حملوں میں اب تک 250  سے زیادہ اسرائیلی ہلاک ہو چکے ہیں جبکہ اس کے ردِ عمل میں اسرائیل کے غزہ شہر پر کیے جانے والے فضائی حملوں میں اب تک 230 سے زیادہ فلسطینی مارے گئے ہیں۔

دونوں اطراف ہزاروں افراد اب بھی زخمی ہیں اور ہلاکتوں کی تعداد میں ہر گزرتے گھنٹے کے ساتھ اضافہ ہو رہا ہے۔ حماس کی جانب سے اسرائیلی شہریوں اور فوجیوں کو بھی یرغمال بنایا گیا ہے جس نے اسرائیل کے ایک انتہائی مشکل صورتحال پیدا کر دی ہے۔

ان کے مخبر اور ایجنٹ فلسطینی عسکریت پسند گروہوں کےعلاوہ لبنان، شام اور دیگر ممالک میں بھی موجود ہیں۔ ماضی میں ان کی جانب سے عسکریت پسند کمانڈرز کو انتہائی مہارت سے قتل کیا ہے، اس دوران انھیں ان کی نقل و حرکت کے بارے میں سب کچھ معلوم ہوتا تھا۔

کبھی ایسی کارروائیوں کے لیے اسرائیلی خفیہ ایجنسی کے ایجنٹس نے مطلوبہ شخص کی گاڑی پر جی پی ایس ٹریکرز لگائے اور پھر ڈرون حملے کی مدد سے ہدف کو نشانہ بنایا گیا۔ ماضی میں اس خفیہ ایجنسی کی جانب سے موبائل فونز میں دھماکوں کا بھی سہارا لیا جا چکا ہے۔

غزہ اور اسرائیل کے درمیان سرحدی باڑ کے ساتھ ساتھ یہاں کیمرے اور گراؤنڈ موشن سینسر (یعنی کسی بھی قسم کی حرکت کی صورت میں الارم بجانے والے سینسرز) موجود ہیں۔ اس کے علاوہ یہاں اسرائیلی فوج باقاعدگی سے گشت بھی کرتی ہے۔

تاہم اس وقت اسرائیل کے سامنے اس سے بھی زیادہ مشکل فیصلے کرنے کا وقت ہے۔ سب سے پہلے تو اسے اپنی جنوبی سرحدوں میں دراندازی کو روکنے کے بارے میں سوچنا ہے اور حماس کے عسکریت پسندوں سے اسرائیلی علاقوں پر حاصل کیا گیا کنٹرول واپس لینا ہے۔

سپیشل فورسز کی جانب سے ریسکیو آپریشن کرنا ایک آپشن ضرور ہے اور اسرائیلی ڈیفنس فورس (آئی ڈی ایف) کی جانب سے بتایا گیا ہے کہ ان کے فوجی ایک سے زیادہ علاقوں میں تعینات بھی کیے جا چکے ہیں۔

اور شاید اسرائیل کی سب سے بڑی پریشانی یہ ہے کہ وہ ان لوگوں کو کیسے روکے جو حماس کی جانب سے ہتھیار اٹھانے اور عسکریت پسند تنظیم کا حصہ بننے کی پیشکش کو قبول کر رہے ہیں۔ یہ بھی کہ وہ مغربی کنارے میں پھیلنے والی شورش پر کیسے قابو پائے اور لبنان کے ساتھ شمالی سرحد پر حذب اللہ جنگجوؤں کے خلاف کیسے کارروائی کرے؟


Summary: کئی گھنٹے تک اسرائیل میں اپنے گھروں میں محصور افراد ٹی وی سٹیشنز کو فون کرتے رہے کیونکہ فلسطینی عسکریت پسند ان کے قصبوں اور گاؤں میں گھس کر ایک شدید اور اچانک حملہ کرنے میں کامیاب ہو چکے تھے۔

حملوں کے بعد محصور اسرائیلی شہری: ’وہ میرے گھر میں گُھسنے کی کوشش کر رہے ہیں، میں ان کی آوازیں سن سکتی ہوں‘

سنیچر کے روز اسرائیلی علاقوں میں فلسطینی عسکریت پسند تنظیم حماس کے حملوں کے بعد کئی گھنٹے تک اسرائیل میں اپنے گھروں میں محصور افراد ٹی وی سٹیشنز کو فون کر کے یہ اطلاع دیتے رہے کہ فلسطینی عسکریت پسند ان کے قصبوں اور گاؤں میں گھس کر ایک شدید اور اچانک حملہ کرنے میں کامیاب ہو چکے ہیں۔

اسرائیل نے سرحد کے قریب رہنے والے عام شہریوں سے کہا ہے کہ وہ گھروں میں رہیں۔ تاہم كيبوتز بئیری میں رہائشیوں کا کہنا ہے کہ فلسطینی عسکریت پسند گھروں اور پناہ گاہوں میں گُھسنے کی کوشش کر رہے تھے۔

ایک رہائشی نے چینل 12 کو بتایا کہ ’قصبے کی دوسری جانب سے فائرنگ ہو رہی ہے، میں گھر پر ہوں اور میں ان کی آوازیں اپنے گھر کے باہر سن سکتا ہوں۔ ہم یہاں خاموشی سے بیٹھے ہیں، پورا قصبہ خاموش ہے تاکہ وہ ہمارے گھروں میں نہ آئیں۔‘

یہ گذشتہ کئی برسوں میں اسرائیل فلسطین تنازع میں ہونے والی شدید ترین کشیدگی میں سے ایک ہے۔ عینی شاہدین کے مطابق عسکریت پسند گروپ حماس کے جنگجو صبح سحر کے وقت غزہ سے اسرائیل میں داخل ہوئے۔ وہ موٹر سائیکلوں، پیراگلائیڈرز اور کشتیوں پر بھی داخل ہوئے۔ ایسے کسی حملے کی اس سے پہلے نظیر نہیں ملتی۔

غزہ کی پٹی کے قریب كيبوتز نیریم نامی قصبے کے شہری نے چینل 13 کو بتایا کہ ’میں اپنے ایک ہفتے کے بچے کے ساتھ گذشتہ دو گھنٹوں سے شیلٹر میں موجود ہوں اور میرے گھر کو نذرِ آتش کر دیا گیا ہے۔‘

دیگر رہائشی سوشل میڈیا پر مدد مانگ رہے ہیں۔ ایلا مور نے فیسبک پر لکھا کہ ’فوری اعلان، فوری اعلان، خدارا یہ میڈیا تک پہنچانے میں میر مدد کریں۔ مجھے اپنے بھانجوں کو بچانا ہے جو اس وقت چھپے ہوئے ہیں۔ انھوں نے مجھے کال کر کے بتایا کہ انھوں (فلسطینی عسکریت پسندوں) نے کفار ازا میں میری والدہ اور والد کو ہلاک کر دیا ہے۔ اور انھیں اپنی نومولود بہن نہیں مل رہی۔

جنوبی اسرائیل کے قصبے كيبوتز نیر عوز میں ایک رہائشی یونی نے فیس بک پر لکھا کہ ’انھوں نے میری ساس کو گرفتار کیا اور انھیں اغوا کر کے چلے گئے، میں فوج اور میڈیا سے فوری طور پر رابطہ کرنا چاہتی ہوں۔‘

صفا کے رہائشی اوفیر کا کہنا تھا کہ ’ہم اپنی پناہ گاہ میں محصور ہو چکے ہیں اور فوج اب تک یہاں نہیں پہنچی۔ میرے شوہر سکواڈ کے ساتھ مل کر ان سے لڑ رہے ہیں۔ وہ ہمارے گھروں پر ہم پر فائرنگ کر رہے ہیں اور ہمارے گھروں میں داخل ہونے کی کوشش کر رہے ہیں۔‘


Summary: مستونگ دھماکے میں اب تک مرنے والوں کی تعداد پچاس سے تجاوز کرچکی ہے۔ 29 ستمبر کو جس جگہ پر تمام تر گاڑیاں اور لوگوں کا جلوس موجود تھا وہاں دھماکے کے بعد اب صرف مٹی کا ڈھیر ہے۔

مستونگ دھماکہ: ’کوئی کسی تنظیم کا نام نہیں لینا چاہتا، آخر میں کہا جائے گا حملے عوام خود کروا رہے ہیں‘

میں جیسے ہی مستونگ کی مدینہ مسجد کے پاس اس مقام پر پہنچی جہاں 29 ستمبر2023 کو خودکش دھماکہ ہوا تھا، تو وہاں ایک لڑکا اپنے کزن کی چپلیں، ٹوپی یا کوئی بھی ایسی نشانی ڈھونڈ رہا تھا جس سے وہ اس کی شناخت کر سکے۔

جو منظر اس وقت میری نگاہوں کے سامنے ہے یہاں پر دور دور تک سفید مٹی ہے اور اس کے اردگرد گاڑیوں اور زیادہ تر موٹر سائیکل کے آنے جانے سے اڑتی گرد ہے۔

جمعے کے روز یعنی 29 ستمبر کو جس جگہ پر تمام تر گاڑیاں اور لوگوں کا جلوس موجود تھا وہاں دھماکے کے بعد  اب صرف مٹی کا ڈھیر ہے جس پر ہلاک ہونے والوں کے لواحقین ان کی شناخت کرنے کے لیے ایک تھیلے میں ان کے جسم کے اعضا یا پھر بکھری ہوئی چیزیں جمع کرتے ہوئے نظر آئے۔

’یہاں تو ایک کے اوپر ایک لاش پڑی تھی۔ ہر کوئی حواس باختہ ادھر سے ادھر دیکھ رہا تھا کیونکہ ایمبولینس نہیں تھی۔ لوگ اپنی گاڑیوں پر جس جس کو لے جاسکتے تھے لے گئے اور باقی ورثہ ایمبولینس کا انتظار کرتے رہ گئے۔‘

تب سے حاجی حیدر اپنے فون پر دھماکے کے بعد سے لاپتا ہونے والے افراد کی تصاویر جمع کررہے ہیں تاکہ ان کے والدین کو ڈھونڈنے میں آسانی ہو۔

حاجی حیدر اپنے فون پر دھماکے کے بعد سے لاپتہ ہونے والے افراد کی تصاویر جمع کررہے ہیں تاکہ ان کے لواحقین کو ڈھونڈنے میں آسانی ہو

اسی دوران ایک موٹر سائیکل آ کر رکی اور اس پر بیٹھے ایک ضعیف شخص نے بتایا کہ ’میں ابھی ہسپتال سے آرہا ہوں وہاں اب صرف کسی کا ہاتھ یا پاؤں رکھا ہوا ہے۔ انتظامیہ اب مسخ شدہ لاشوں کو دفنانے کا سوچ رہی ہے۔‘

مستونگ دھماکے میں اب تک مرنے والوں کی تعداد 50 سے تجاوز کرچکی ہے جبکہ پولیس زخمیوں کی تعداد 139 بتارہی ہے۔

ضلع مستونگ میں سیاسی، مذہبی اور قوم پرست جماعتیں اپنی اپنی جگہ خاصی اہمیت رکھتی ہیں اور اسی لیے مختلف مکتبہ فکر سے تعلق رکھنے کے باوجود کئی افراد 12 ربیع الاول کا جشن کافی عرصے سے روایت کے طور پر مناتے ہیں۔

یہاں پہنچنے پر لوگ بے حد غمزدہ لیکن شدید غصے میں ملے۔ غلام فاروق نے کہا کہ ’ان اہلکاروں سے کون تفتیش کرے گا جنھیں ہماری حفاظت کے لیے رکھا ہے؟ کیوں مستونگ میں ایک کے بعد ایک حملے ہورہے ہیں اور کون ذمہ دار ہے؟‘

پولیس نے ان حملوں کے بارے میں اپنے بیان میں تحریکِ طالبان پاکستان کے ملوث ہونے کا خدشہ ظاہر کیا تھا لیکن ٹی ٹی پی کی جانب سے اس حملے میں ملوث ہونے کی تردید کے بعد پولیس بھی کوئی واضح بیان یا ثبوت پیش نہیں کر پا رہی ہے۔


Summary: اس حملے میں ڈی ایس پی مستونگ سٹی محمد نواز گشکوری خودکش بمبار کو روکنے کی کوشش میں ہلاک ہوئے۔

مستونگ دھماکے میں ہلاک ہونے والے ڈی ایس پی محمد نواز: ’پاکستان میں پولیس اہلکار ہونے کی قیمت چکانی پڑتی ہے‘

ڈی ایس پی مستونگ سٹی محمد نواز گشکوری خودکش بمبار کو روکنے کے کوشش میں ہلاک ہوئے

یہ بات مستونگ واقعے میں ہلاک ہونے والے ڈی ایس پی سٹی محمد نواز گشکوری کے برادر نسبتی محمد قاسم نے بی بی سی سے کو بتائی۔

محمد قاسم ان لاتعداد افراد میں شامل ہیں جو ڈی ایس پی محمد نواز کی تدفین کے موقع پر موجود تھے۔  ڈی ایس پی محمد نواز کو جمعے کی شب ان کے آبائی علاقے سبی میں سپردِ خاک کیا گیا۔

اس حملے میں اب تک 52 لوگ ہلاک ہو چکے ہیں جبکہ 139 افراد زخمی ہیں۔

اسی حملے میں ڈی ایس پی مستونگ سٹی محمد نواز گشکوری خودکش بمبار کو روکنے کی کوشش میں ہلاک ہوئے۔

محمد نواز کے قریبی دوست سلیم گشکوری نے بی بی سی کو بتایا کہ ’جب میں نے سنا کہ ایک پولیس افسر نے خودکش بمبار کو روکنے کی کوشش کی تو مجھے عجیب سی بے چینی ہوئی اور لگا کہ یہ کام محمد نواز ہی کر سکتا ہے۔‘

ساتھ ہی انھوں نے کہا کہ ’پاکستان میں پولیس اہلکار ہونے کی قیمت چکانی پڑتی ہے، جو محمد نواز نے اپنی جان دے کر چکائی۔‘

محمد نواز کے ایک پولیس افسر دوست محمد سرفرازنے بتایا کہ ’صبح ساڑھے گیارہ بجے کا وقت تھا۔ مدینہ مسجد کے پاس ایک جلوس کی شکل میں بڑی تعداد میں  لوگ جمع تھے۔ اچانک سے (ڈی ایس پی) نواز ایک شخص کی جانب بڑھے۔ اس سے پہلے کہ میں  انھیں آواز دے پاتا یا ان کی طرف دوڑ سکتا، تب تک دھماکہ ہوچکا تھا۔ بعد میں سمجھ آیا کہ نواز جسے روکنے کی کوشش کررہا تھا، وہ خودکش بمبار تھا۔‘

محمد نواز گشکوری سنہ 1966 میں سبی میں پیدا ہوئے۔ وہ سنہ 1988 میں بی اے کرنے کے بعد مقامی تھانے میں بطور اے ایس آئی بھرتی ہوئے جبکہ سنہ 2015 میں ڈی ایس پی کے عہدے پر فائز ہوئے۔

محمد قاسم نے بتایا کہ ’پہلے کئی دھماکوں اور تشدد کے واقعات میں ان کی جان بچ گئی لیکن اس بار وہ بمبار کو روکنے کے لیے اس کے سامنے کھڑے ہو گئے۔‘

محمد نواز کے چار بچوں میں سب سے بڑا بیٹا 27 برس کا ہے اور سب سے چھوٹی بیٹی کی عمر 17 سال ہے۔

قاسم نے بتایا کہ محمد نواز مستونگ میں اپنے قیام کے دوران لوگوں کی مدد بھی کرتے رہے۔ ’اب لوگ ان کے علاقے سبی میں پہنچ رہے ہیں۔ اسی سے پتا چلتا ہے کہ ان کی کتنی عزت تھی‘۔

ایس ایس پی سٹی مستونگ شعیب مسعود نے بی بی سی کو بتایا کہ بظاہر پاکستان میں ہونے والے دونوں حملے پولیس کے خلاف لگ رہے ہیں۔


Summary: الفدیل نہ کہا کہ ’جب ہمارا سکول دوبارہ تعمیر ہو جائے گا اور اس میں تعلیمی سرگرمیاں بھی شروع ہو جائیں گی تو ہم ان 32 بچوں کو یاد کریں گہ اور اُن کی کہانیاں سب کو سُنائیں گے۔‘

مراکش کا زلزلہ: ’کوئی بھی میری کلاس میں نہیں رہا وہ سب کے سب مر چکے ہیں‘

مگر وہ جان کر غم سے نڈھال ہو گئیں کہ اُن کے وہ تمام 32 طلبہ جن کی عُمریں چھ سے 12 سال کے درمیان تھیں سب کے سب اس قدرتی آفت میں مر چکے تھے۔

الفدیل نے کہا ’میں نے اپنے ذہن میں اپنے طلبہ کی حاضری لگانے کا سوچا ایک کے بعد ایک نام لیا اور ان کے نام پر ایک ایک کر کے لکیر کھینچتی چلی گئی حتیٰ کہ 32 ناموں کی یہ فہرست ختم ہو گئی، اب اُن میں سے کوئی بھی میری کلاس میں نہیں رہا وہ سب کے سب مر چکے ہیں۔‘

مراکش کے جنوبی علاقے اس زلزلے میں سب سے زیادہ متاثر ہوئے، پہاڑی علاقہ ہونے کی وجہ سے یہاں موجود متعدد دیہات مکمل طور پر تباہ ہو چُکے ہیں، اور اداسیل بھی انھیں میں سے ایک تھا۔

وہ کہتی ہیں کہ ’امدادی کارکنوں کو خدیجہ کی لاش ان کے بھائی محمد اور ان کی دو بہنوں مینا اور حنان کے پاس سے ہی ملی۔ جب زلزلہ آیا تو وہ سب کے سب شاید اپنے بستر پر سوئے ہوئے تھے۔ اور یہ سب بچے نسرین کے سکول میں ہی پڑھتے تھے۔

الفدیل نے اپنے طلبہ کو ’فرشتہ صفت‘ اور قابل احترام بچوں کے طور پر بیان کیا جو سیکھنے کے شوقین تھے۔ غربت اور دیگر معاشی مسائل سے لڑنے کے باوجود ان بچوں اور اُن کے والدین نے سکول جانے کو ہمیشہ ترجیح دی اور اسے ’دُنیا کا سب سے اہم اور قیمتی عمل قرار دیا۔‘

پرسکون آواز کے باوجود، الفدیل شدید صدمے کی حالت میں تھیں۔ وہ اب بھی اس صدمے سے نمٹنے کی کوشش میں تھیں کہ اُن کے طلبا اور اُن کے سکول کے ساتھ کیا ہوا۔

الفدیل کو ’امازی‘ کی آبادی والے گاؤں میں بچوں کو عربی اور فرانسیسی پڑھانا پسند تھا، جو بنیادی طور پر اپنی زبان تمازائٹ بولتے ہیں۔ (’امازی‘ شمالی افریقہ کہ وہ مقامی قبائل یا لوگ جو اپنے علاقوں میں اپنی مادری زبان تمازائٹ بولتے ہیں، اس قبلیے کے لوگ دُنیا کے سات سے زائد بڑے اور ترقی یافتہ مُمالک میں موجود ہیں)

وہ اب بھی درس و تدریس کے شعبے سے وابستہ رہنا چاہتی ہیں، اور امید کرتی ہیں کہ حکام اداسیل کے سکول کو دوبارہ تعمیر کریں گے، جو اس قیامت خیز زلزلے کی نظر ہوگیا۔


Summary: مراکش کی یہ آبادیاں روایتی طور پر شاید آج کل کی اس جدید دنیا سے کچھ الگ رہنے میں خوش تھیں مگر اب یہی لوگ بیرونی دُنیا کی جانب سے امداد کی مُنتظر ہیں، اُن کی مدد جتنی جلدی کی جا سکے اُتنا ہی اچھا ہوگا۔

’اس گاؤں کے سب لوگ یا تو مر چکے ہیں یا لاپتہ ہیں‘

مراکش کے جنوب مغربی قصبے ’تافغاغت‘ میں حالیہ زلزلے سے ہونے والی تباہی سے متعلق ہمیں وہاں سب سے پہلے ملنے والے ایک رہائشی نے بڑے واضح انداز میں بتایا۔

جب ہم اُس قصبے میں ملبے کے ڈھیر کی چوٹی پر پہنچے اور ارد گرد کا جائزہ لیا تو یہ اندازہ ہوا کہ یہاں بھلا کیسے کوئی صحیح سلامت بچا ہوگا۔

اینٹوں اور پتھروں سے بنے اُن کے روایتی گھروں کا اس شدت کے زلزلے کے ساتھ کوئی مقابلہ ممکن ہی نہیں تھا۔

یہاں کے 200 رہائشیوں میں سے 90 کی ہلاکت کی تصدیق ہو چکی ہے اور بہت سے لوگ تاحال لاپتہ ہیں۔

حسن کہتے ہیں کہ ’یہ سب اللہ کی طرف سے ہے، اس لیے ہم اُس کی رضا میں راضی ہیں۔ لیکن اب ہمیں اپنی حکومت کی مدد کی ضرورت ہے۔ وہ لوگوں کی مدد کرنے میں دیر کر رہی ہے۔‘

حسن نے مزید کہا کہ مراکش کے حکام کو بین الاقوامی امداد کی ہر پیشکش کو قبول کرنا چاہیے، لیکن خدشہ ہے کہ حکومت کو اُن کا غرور ایسا کرنے سے روک سکتا ہے۔

ایک دوسری جانب ہم نے یہ دیکھا کہ بہت سے لوگ ایک فرد کو تسلی دے رہے ہیں۔

انھوں نے ایک ملبے کے ڈھیر کی جانب اشارہ کرتے ہوئے کہا کہ ’ہمارا گھر وہاں تھا،‘ مگر اب ہر جانب صرف ملبہ ہی دکھائی دے رہا ہے۔

اُن کا کہنا تھا کہ انھوں نے بے اختیار ہو کر اپنے بچوں کو پکارنا شروع کر دیا، اُن کی یہ چیخ و پکار ایسا ہی کرنے والے دوسرے لوگوں کی آوازوں میں شامل تو ہوئی مگر اس کا کوئی جواب نہیں ملا۔

’جب ہم انھیں ڈھونڈنے میں کامیاب ہوئے تو دیکھا کہ وہ سب کے سب ایک دوسرے سے لپٹے ہوئے تھے، تینوں لڑکے سوئے ہوئے تھے۔ انھیں زلزلے نے کُچھ بھی کرنے کا موقع نہیں دیا۔‘

پہاڑ پر اس گاؤں کو دیگر شہروں سے جوڑنے والی سڑک سے کُچھ فاصلے پر ایک بڑے خیمے میں درجنوں خاندان بے یار و مدد گار اکٹھے بیٹھے ہیں۔

ہر طرف سے ناقابل برداشت رونے اور سسکیوں کی آوازیں سُنائی دے رہی ہیں۔

مقامی لوگوں کی تکلیف میں یہ اضافہ اُس وقت ہوا جب ایک 10 سالہ بچی خلیفہ کی لاش کو ملبے سے نکالا گیا۔

اس غم کی شددت کا اندازہ لگانا نا مُمکن ہے۔ ایک جانب ایک خاتون غم سے نڈھال ہو کر حواس کھو بیٹھتی ہیں اور دوسری جانب ایک خاتون بے ساختہ کُرسی پر گر کر رونے لگتی ہیں۔

مراکش کا المیہ یہ ہے کہ یہ منظر اٹلس پہاڑوں کے اس پار ہر گاؤں میں دیکھے جا سکتے ہیں۔


Summary: افغانستان میں طالبان کی حکومت کو قائم ہوئے دو سال ہو گئے ہیں لیکن تاحال کسی بیرونی حکومت نے انھیں تسلیم نہیں کیا ہے۔ کچھ لوگ کہہ رہے ہیں کہ طالبان اپنی حکومت کو تسلیم کرانے کے لیے خواتین پر سختیاں بڑھا رہے ہیں تاکہ مغربی ممالک کو مجبور کیا جا سکے کہ اُن کی حکومت کو تسلیم کیا جائے۔

کیا عالمی رہنماؤں کو طالبان سے مذاکرات کا آغاز کرنا چاہیے؟

دو سال پہلے طالبان نے افغانستان پر تیزی سے قبضہ کیا تھا، تب سے لے کر اب تک کسی بھی ملک نے ان کی حکومت تسلیم نہیں کیا ہے۔

حتیٰ کہ طالبان کی حکومت کے ساتھ رابطہ کرنا بھی ایک متنازع بات سمجھی جاتی ہے۔ کچھ حلقوں کا کہنا ہے کہ اُن کے ساتھ بات کرنے سے تبدیلی لانے میں مدد ملے گی، جبکہ دوسروں کا اصرار ہے کہ طالبان کبھی نہیں بدلیں گے اس لیے بات کرنے کا کوئی فائدہ نہیں۔

وہ کابل میں اپنے نئے خفیہ سیلون میں بات کرتے ہوئے کہتی ہیں کہ ’طالبان خواتین پر سختیاں بڑھا رہے ہیں کیونکہ وہ سمجھتے ہیں کہ عورتوں پر دباؤ ڈال کر وہ اپنی حکومت کو تسلیم کرانے کے لیے عالمی رہنماؤں پر دباؤ ڈال رہے ہیں۔‘

دنیا بھر میں پھیلے ہوئے افغان تارکین وطن (دیاسپورا) مطالبہ کر رہے ہیں کہ طالبان پر دباؤ بڑھانے کے لیے ان پر مزید سخت پاندیاں عائد کرنے کی ضرورت ہے۔

افغان طالبان سے رابطے قائم کرنے کے حامی سفارت کار اس بات پر زور دیتے ہیں کہ بات چیت کا کوئی در کھولنے کا مطلب یہ نہیں ہے کہ ہم اُن کی حکومت کو تسلیم کرتے ہیں اور یہ کہ ہم اس کے علاوہ اور کیا کر سکتے ہیں۔

طالبان کی درمیانے درجے کی قیادت سے حالیہ ملاقاتوں میں شامل ایک مغربی سفارت کار کا کہنا ہے کہ ’اگر ہم ان افغانوں سے رابطہ کاری نہیں کرتے ہیں جو ممکنہ طور پر ہوشیار طریقے سے رابطے قائم کرنا چاہتے ہیں تو پھر اس کا مطلب یہ ہوگا کہ ہم ان لوگوں کو افغانستان پر اپنے عوام کو قیدی بنانے کی کھلی آزادی دے رہے ہیں۔‘

کیٹ کلارک نے فریقین کے درمیان رابطوں میں کمی کے ایک نکتے پر روشنی ڈالتے ہوئے کہا کہ ’مغرب طالبان کی حکومت کو تسلیم کرنے جیسے معاملے کو رعائت کے طور پر دیکھ سکتا ہے، لیکن طالبان اسے اپنے حق کے طور پر دیکھتے ہیں، اُن کے خیال میں امریکی سپر پاور کو شکست دینے اور دوسری بار اقتدار میں آنے کے بعد حکومت کرنے کا اُن کا حق انھیں خدا نے دیا ہے۔‘

بیرونی طاقتیں جب افغانستان میں کوئی مثبت پیش رفت دیکھتی ہیں تو وہ اپنی تنقید کو متوازن کرنے کے لیے ان کی تعریف بھی کرتی ہیں، جیسے بدعنوانی کے خلاف کریک ڈاؤن جس سے محصولات کی وصولی میں اضافہ ہوا، اور دولتِ اسلامیہ گروپ کی طرف سے درپیش سیکیورٹی خطرات سے نمٹنے کے لیے کچھ کوششیں وغیرہ۔ اور مغربی طاقتیں اسلامی ممالک اور دیگر معتدل پسند علماء سے تعاون کرتی ہیں تاکہ طالبان کی اسلام کی انتہائی سخت گیر تشریحات پر مشترکہ خدشات پر متفقہ موقف اپنائیں۔


Summary: پاکستان آئی ایم ایف کے پاس آٹھ دسمبر انیس سو اٹھاون سے آج تک تئیس بار گیا ہے۔ ایوب خان کے نام نہاد صنعتی اور سبز انقلاب کے فوائد، براہ راست امریکی اقتصادی امداد اور عالمی بینک کی مالی و ٹکنیکل مدد بھی پاکستان کو دورِ ایوبی میں آئی ایم ایف سے تین بار رجوع کرنے سے نہ روک سکی۔

وسعت اللہ خان کا کالم بات سے بات: اے خیرات دتی اے بے غیرتا؟

پاکستان آئی ایم ایف کے پاس آٹھ دسمبر 1958 سے آج تک 23 بار گیا ہے۔ ایوب خان کے نام نہاد صنعتی اور سبز انقلاب کے فوائد، براہ راست امریکی اقتصادی امداد اور عالمی بینک کی مالی و ٹکنیکل مدد بھی پاکستان کو دورِ ایوبی میں آئی ایم ایف سے تین بار رجوع کرنے سے نہ روک سکی۔

ضیا الحق کے لئے افغان خانہ جنگی کے طفیل اربوں ڈالروں کی بہار اور اسلامی نظامِ معیشت اختیار کرنے کی کچی پکی کوششوں کے فیوض و برکات بھی آئی ایم ایف کی زنجیر دو بار ہلانے سے باز نہ رکھ سکیں۔

عمران خان  اقتدار میں آنے سے پہلے آئی ایم ایف کے پاس جانے سے بہتر پھانسی پر لٹکنا سمجھ رہے تھے۔ انھوں نے حلف اٹھانے کے ایک ماہ بعد ہی اسد عمر کو واشنگٹن میں آئی ایم ایف کے ہیڈکوارٹر سے رابطہ کرنے کی یہ کہتے ہوئے ہدایت کی کہ ’مجھے تو پتہ ہی نہیں تھا کہ اندر کا حال اتنا برا ہے۔‘

اور اب شہباز حکومت نے آئی ایم ایف کی نویں قسط حاصل کرنے کے لئے پچھلے آٹھ ماہ میں اپنے تمام عقبی گھوڑے کھول لیے، تین دوست ممالک کے ہاتھ پاؤں جوڑ کر قرضوں کا رول اوور کروا کے تحریری سرٹیفکیٹ حاصل کیے۔ اپنی مرضی کا بجٹ پیش کرکے آئی ایم ایف کی مرضی کی ترامیم کیں۔  جغرافیائی و نظریاتی سرحدوں کی ذمہ دار فوجی قیادت کو ملک کی معاشی سرحدوں کے تحفظ کے لیے بھی بیچ میں ڈالا ۔

آئی ایم ایف، عالمی بینک، پیرس کنسورشئیم، ایشین ڈویلپمنٹ بینک، انٹرنیشنل اسلامک بینک،  سی پیک اور انویسمنٹ بانڈز وغیرہ  کے کل ملا کے اب تک  126 ارب ڈالر کے قرضے، امریکہ سے 70 ارب ڈالر کی مجموعی امداد  اور جاپان و یورپی یونین سے قدرتی آفات کے لئے مدد سمیت کیا کچھ نہیں آیا۔

پھر بھی  معیار زندگی کے عالمی جدول میں پاکستان کا ایک سو بتیسواں درجہ ہو، دنیا میں سکول نہ جانے والے بچوں کی تعداد کے اعتبار سے پاکستان دوسرے نمبر پر ہو، مگر فوجی قوت کے اعتبار سے ٹاپ ٹین میں شامل ہو، صرف ایک برس میں (دو ہزار بائیس) آٹھ لاکھ ہنرمند نوجوان روزگار کی تلاش میں قانونی طریقے سے ملک چھوڑ جائیں، آبادی میں اضافے کی شرح دنیا میں آج بھی سب سے زیادہ ہو۔

ریاستی ڈھانچہ جمہوریت و آمریت کا ملغوبہ ہو،  انگلیوں پر گنی جانے والی نجی و سرکاری مافیائیں معیشت پر کنڈلی مارے بیٹھی ہوں اور ان کی مراعات کا تخمینہ 17 ارب ڈالر سالانہ سے متجاوز ہو، تب بھی آئی ایم ایف سے سوا ارب ڈالر حاصل کرنے کے لیے پوری ریاست جھول جائے تو 75 برس میں سڑک چھاپ عوام نے آخر پایا کیا؟


Summary: ’لندن میں قانون کے طلبا کو ٹیوشن پڑھاتی تھی، زندگی میں میں نے بہت محنت کی ہے اور 18 سال کی عمر کے بعد کبھی والدین سے پیسے نہیں لیے۔‘

ورلڈ بینک ٹربیونل کی پاکستانی نژاد جج جنھیں بینظیر نے کہا تھا ’مہناز پاکستان کے لیے بہت کچھ کریں گی‘

پاکستان کے شہر لاہور میں پیدا ہونے والی مہناز نے ابتدائی تعلیم پاکستان میں ہی حاصل کی تھی جس کے بعد وہ سکالرشپ پر قانون کی تعلیم حاصل کرنے کیمبرج یونیورسٹی گئیں اور صرف 24 سال کی عمر میں برطانیہ میں ’لا سوسائٹی نیشنل ٹرینگ لائیرز آف دی ایئر‘ کا ایوارڈ حاصل کرنے کے بعد انھوں نے اپنے کریئر کا باقاعدہ آغاز کیا۔ مہناز ملک یہ ایوارڈ حاصل کرنے والی پہلی ایشیائی خاتون تھیں۔

وہ بتاتی ہیں کہ تعلیم مکمل کرنے کے بعد انھوں نے ایک بہت ہی سینیئر قانون دان کے ساتھ پریکٹس کا آغاز کیا تھا۔ ’ایک انتہائی اہم کیس سے پہلے وہ بیمار ہو گئے، جب کیس کی تاریخ پڑی تو وہ اس میں پیش ہونے کے قابل نہیں تھے۔ اب مجھے ہی اس میں پیش ہونا تھا۔ یہ  انتہائی اہم لمحہ تھا۔ کیس اہم تو تھا ہی مگر یہ میری کریئر کی شروعات بھی تھیں۔‘

ان کا کہنا تھا ’اس طرح انھوں نے کچھ اور بھی کہا تھا۔ مجھے لگا کہ انھیں ایک جونیئر وکیل کا اس کیس میں اُن کے سامنے پیش ہونا اچھا نہیں لگا۔ ان کے جملوں کے بعد لمحوں میں خود پر قابو پایا اور شاید کچھ اس طرح کہا کہ شاید یہ کیس میری پیدائش کے وقت سے پہلے کا ہے، مگر میں آپ کو اس پر پوری طرح مطمئن کروں گی۔‘

’مجھے اس  پر بہت خوشی ہوئی اور مجھے لگا کہ ایک لڑکی بھی دنیا میں بہت کچھ کر سکتی ہے اور یہ سوچ ہمیشہ میرے ساتھ رہی۔ اصل میں، میں کبھی بھی بے نظیر اور پیپلز پارٹی کی سیاست سے وابستہ نہیں تھی مگر مجھے کچھ کرنے والی طاقتور خواتین نے ہمیشہ متاثر کیا۔

وہ کہتی ہیں کہ ’زندگی میں میں نے بہت محنت کی ہے اور 18 سال کی عمر کے بعد کبھی والدین سے پیسے نہیں لیے۔‘

’کیمرج کی تعلیم محنت طلب ہوتی ہے۔ چونکہ میرے پاس مکمل سکالرشپ تھا، اس لیے میری ساری توجہ تعلیم ہی کی طرف تھی مگر جب  تعلیم سے فارغ ہوئی اور زیر تربیت بیرسٹر بنی تو اس وقت اپنے اخراجات کو پورا کرنے کے لیے قانون کے طالبعلموں کو ٹیوشن پڑھایا کرتی تھی جس سے میرے اخراجات پورے ہو جاتے تھے۔‘

’میں سمجھتی ہوں کہ جب دل میں لگن ہو اور آپ محنت کر رہے ہوں تو پھر کچھ بھی ناممکن اور مشکل نہیں رہتا ہے۔ میری زندگی میں ایسا ہو چکا ہے۔ میں صرف 24 سال کی عمر ہی میں بین الاقوامی ٹریبونل میں پیش ہونا شروع ہو گئی تھی اور پھر آئی سی ایس آئی ڈی کی تاریخ میں دنیا کی کم عمر ترین خاتون جج بن گئی ہوں۔‘


Summary: سوشل میڈیا پر مواد تیار کرنے والی ایک خاتون کا کہنا ہے کہ ملازمین کو کم کام کرنا چاہیے اور وہ بھی گھر پر رہ کر جس کی انھیں اچھی تنخواہ ملے۔ ان کی اس رائے سے یقیناً لاکھوں کروڑوں لوگ متفق ہوں گے۔

’لیزی گرل جاب‘: دفتر اور باس سے دور اچھی تنخواہ اور کم کام والی نوکری کا تصور کیا ہے؟

مئی میں 26 سالہ گیبریئل جج نے ٹک ٹاک فلم بنائی جس کا عنوان تھا ’لیزی گرل جاب‘ (یعنی سست لڑکی کی نوکری) جو ان کے مطابق کم تناؤ والی مکمل طور پر دفتر اور باس سے دور اچھی تنخواہ والی نوکری ہے۔

مثال کے طور پر وہ غیر تکنیکی کاموں کی بات کرتی ہیں جن میں ان کے نزدیک صبح نو سے پانچ بجے کے درمیان ہی کام کرنا ہوتا ہے اور اتنی تنخواہ مل جاتی ہے کہ باآسانی گزر بسر ہو سکے۔

یہ نام دراصل ایک نئی ذہنیت کی عکاسی کرتا ہے جو استعفوں کی عالمی لہر کے دوران پنپی اور جس میں ملازمین بہتر تنخواہوں اور کام کے اوقات میں لچک کے خواہشمند ہیں۔ وہ اس تصور کو چیلنج کرتے ہیں کہ ملازمت کے اوقات کا کام سے تعلق ہے۔

امریکہ کی ریاست کولوراڈو کی رہائشی گبریئل کو یہ تصور زیادہ کام کرنے کے بعد آیا۔ وہ کہتی ہیں کہ بطور کنسلٹنٹ ہفتے میں 50 سے 60 گھنٹے کام کرنا نارمل نہیں تھا جس نے ان کی ذہنی اور جسمانی صحت کو متاثر کیا۔

وہ کہتی ہیں کہ ’تھکاوٹ اور بیماری کو نوکری کی دنیا کا حصہ نہیں ہونا چاہیے خصوصاً ایک ایسے وقت میں جب کام کے اوقات میں لچک اور خود مختاری دفتر سے دور رہ کر کام کرنے کی وجہ سے ممکن ہو گیا ہے اور ذہنی صحت ایک ترجیح بن چکی ہے۔‘

ان کا کہنا ہے کہ نوکری کا مثبت تجربہ کرنا ممکن ہے اور اب اس معاملے پر نئی نسل کھل کر بات بھی کر رہی ہے۔

وہ کہتی ہیں کہ ملازمین اب پہلے کی نسبت نوکری اور گھریلو زندگی میں اعتدال چاہتے ہیں اور کسی بھی کام میں خود کو اتنا نہیں پھنسانا چاہتے جس سے ان کی نجی زندگی اور صحت متاثر ہو۔

ان کا کہنا ہے کہ گبریئل کی جانب سے ایک عام فہم اصطلاح کا سامنے آنا اس معاملے پر بحث چھیڑنے کے لیے ضروری ہے۔

’اس رواج کو نام دینے سے لوگ متوجہ ہوتے ہیں اور بات چیت شروع ہوتی ہے اور ایسا ہی ہو رہا ہے کیونکہ لیزی گرل جاب کا اصلی مطلب یہ ہے کہ آپ اپنی بھرپور صلاحیت کے مطابق کام کریں کیونکہ آپ کو اسی کا معاوضہ مل رہا ہے اور پھر ایسے کام بھی کر سکیں جن سے آپ کو خوشی ملتی ہے۔‘

جولائی میں ایک اور ٹک ٹاکر نے اپنی لیزی گرل جاب کو بیان کرتے ہوئے کہا کہ ’مجھے یہ لیزی گرل جاب کا ٹرینڈ پسند ہے لیکن ایسی نوکری کی توقع کرنا سستی نہیں۔ ایک ایسی نوکری کی توقع بلکل غلط نہیں جس میں اچھی تنخواہ ہو، کام اور نجی زندگی میں اعتدال ہو اور آپ تھکاوٹ سے بچ سکیں۔‘